Өфө "Нур" татар дәүләт театры артистары сәхнәлә бер-береһенә Анна, Петр, Иван исемдәре менән мөрәжәғәт итә һәм русса йырлай. Үҙҙәре әйтеүенсә, театр тарихында беренсе тапҡыр сәхнәлә рус йырҙары яңғырай. Был ноу-хауға "Нур" артистары уңышлы хеҙмәттәшлеген дауам иткән Һамар режиссеры Олег Скивкоға бурыслы. Уҙған йылдың июлендә ул татар театрында Александр Островскийҙың "Без вины виноватые" повесы буйынса ошондай уҡ исемле спектакль ҡуя, ә уғаса - БР Дәүләт академия рус драма театрында "Несерьезные намерения" спектаклен.\nОлег Скивко әйтеүенсә, ул татар телен белмәй, шулай ҙа ҡайһы бер һүҙҙәрен ятлаған. Спектаклдә артистар татарса уйнай, ә режиссер менән аралашыу рус телендә бара. Был юлы Олег Скивко һайлаған пьеса универсаллеге менән айырыла, ул бөтә Рәсәй театрҙарында ла ҙур уңыш менән бара.\n- Владимир Гуркин яҙған тарих рус, башҡорт, татар булһынмы - теләһә ҡайһы ауылда ла була ала, шуға ла илебеҙҙәге театр режиссерҙарының күбеһе мөрәжәғәт итә уға, - ти Олег Скивко. - Сәхнәгә ҡуйыуға әҫәр һайлағанда мин дә ошо ҡараштан сығып фекер йөрөттөм, шулай ҙа Гуркиндың "Саня, Ваня, улар менән Римас" пьесаһының һуғыш тураһында булыуы мөһимерәк. Билдәле дата - Бөйөк Еңеүҙең 65 йыллығы алдынан был пьеса йәнә актуалләшә. Һәм был темаға баҫым яһар өсөн беҙ спектаклде "Сагышларны басмай сулар да..." ("Чистая вода печали") тип атаныҡ.\n"Нур" театры коллективына Һамар режиссеры һайлаған әҫәр оҡшай. Татар театры репертуарында ғаилә һәм кеше мөнәсәбәттәре темаһын яҡтыртҡан спектаклдәр төп урында тора, һәм ошондай тағы бер пьеса башҡалары эргәһендә йәнә үҙ урынын тапҡан. Яңы постановка мөхәббәт, бәхет һәм ғәфү итә белеү тураһында бәйән итә. Пьесала ваҡиғалар һуғыш заманында барһа ла, был турала тамашасы геройҙар диалогы аша ғына белә. Спектаклдең тышҡы күренешендә был сағылыш тапмаған - кейемдәр ҙә, декорациялар ҙа ғәҙәттәгесә.\n"Саня, Ваня, улар менән Римас" пьесаһы ентекләберәк туҡталыуға лайыҡ. Был эше менән Владимир Гуркин "Любовь и голуби", "Прибайкальская кадриль" әҫәрҙәре ингән "ауыл тарихы" тип исемләнгән циклын тамамлай. Тамашасыға драматургтың пьесалары режиссерҙар Владимир Меньшов һәм Виктор Титов арҡаһында билдәле булды. Тәүгеһе төп ролдәрҙә Александр Михайлов һәм Нина Дорошина менән "Любовь и голуби" фильмын төшөргән. Икенсеһе - пьеса буйынса "Кадриль" кинокартинаһын. "Кадриль" фильмында ла билдәле артистар - Олег Табаков, Станислав Любшин, Любовь Полищук, Валентина Теличкина, Нина Усатова ҡатнаша.\n"Саня, Ваня, улар менән Римас" пьесаһының төп геройҙары тамашасыға "Любовь и голуби" фильмынан таныш - Сергей Юрский һәм Наталья Тенякова башҡарыуындағы был колоритлы әбей менән бабайҙы кем белмәй. Шура әбейҙең прототибы - авторҙың бер туған инәһе. Ә уның ире Иван фильмда икенсе исем ала, артабан уны ла Митя бабай тип йөрөтә башлайҙар. Ләкин яңы пьесала улар әле йәш. Иван һуғышҡа китә һәм өйөнә 49-сы йылда ғына әйләнеп ҡайта. Был арала унан бер генә хат та, башҡа төрлө хәбәр ҙә килмәй. Фронтта ул радист ҡыҙға ғашиҡ була, ә һуғыш аҙағында уның ике аяғын да мина өҙә. Иван уның янында ҡала һәм үлгәнгә тиклем дүрт йыл дауамында уны баға. Шунан һуң ғына ул беренсе ҡатынына әйләнеп ҡайтырға ҡарар итә. Ләкин ҡайтҡан көнө ирен көтөп ала алмайынса ҡатынының икенсегә - күршеһе Римас Патисҡа тормошҡа сығырға ризалашҡан ваҡытҡа тура килә.\nПьеса аҙағында төп героиняла елбәҙәк, әммә ҡыйыу һәм изге күңелле иренә мөхәббәте еңә һәм ул Иванға ҡайта. Ләкин быға тиклем тамашасы Саня менән Ваняның аңлашыуҙарынан рәхәтләнеп көлөргә өлгөрә. Трагик сәбәптәргә ҡарамаҫтан, Гуркин геройҙары ирмәк, тәьҫирләндергес.\nРежиссер Олег Скивконың гәзитебеҙгә һөйләүенсә, "Саня, Ваня, улар менән Римас" пьесаһы татар театры сәхнәһендә редакторлауһыҙ бара. Спектакль өҫтөндә эшләгән ижади төркөм тексҡа бик һаҡсыл ҡараған һәм геройҙар диалогын татар теленә мөмкин тиклем тулыраҡ тәржемә итергә тырышҡан.\n- Пьеса, шул иҫәптән юмор үҙгәрешһеҙ ҡалған. Үҙебеҙҙең вариантҡа тулыһынса күсерҙек, - тип дауам итә Олег Скивко. - Яңы спектакль иң элек Ватанды һаҡлаусыларға, тыл хеҙмәтсәндәренә адресланған һәм Бөйөк Еңеүгә бағышлана. Постановкала аҙ, ләкин көслө составта ҡатнашалар. Ролдәрҙе спектаклдә Миңнинур Сәитова - Ғиззәтуллина, Рида Фәхрисламова, Фина Вәлиева, Альберт Шәрәфетдинов һәм татар театрының башҡа алдынғы актерҙары башҡара.\n"Саня, Ваня, улар менән Римас" пьесаһы илленән аҙ ғына ашыуыраҡ биттән тора. Унда ауылда йәшәгән ғаилә тормошонан ни бары ике көн һүрәтләнгән: тәүге көнө - һуғышҡа тиклем, икенсеһе - һуғыштан һуң. Интерьвюларының береһендә Владимир Гуркин был спектаклдең документаль повесть булмауын, ә ата - бабаларына әҙәби һәйкәл булыуын телгә ала. Уның әйтеүенсә, пьеса - ҡайҙа ерләнгәнен белмәгән ҡартатайҙар ҡәберенә зыярат ҡылыу ул.\nОлег Скивко етәкселегендә ижади команда һәм "Сагышларны басмай сулар да..." спектаклендә уйнаусы артистар әйтеүенсә, эш барышында уларҙың һәр береһе һуғышты кисергән туғандарын, яҡындарын уйлаған, хәтергә төшөргән.\n- Ике ҡартатайым да һуғыш сыҡҡанда бала булған. Йәштәштәре кеүек улар ҙа ун йәштән ҡара эшкә егелгән, фронтҡа киткән ололарҙы алмаштырған. Тырышып эшләгән һәм иң ҡатмарлы эште лә башҡарып сыҡҡан, - ти актриса Айгөл Ғабдуллина. - Минең героиням Женя - спектакль башында 14 йәшлек үҫмер - һал ағыҙыуҙа эшләй һәм, атаһы фронтта һәләк булғас, артынса әсәһе мәрхүм булғас, бер үҙе ҡустыһын үҫтерә.\nЙәш ҡыҙҙың яҙмышы ябай түгел, ләкин ул өмөтһөҙлөккә бирелмәй. Һуғыш йылдары ауырлыҡтарын сыҙамлыҡ менән үткәрергә үҙендә көс таба. Бында уға спектакль геройҙарын айырып торған һыҙат - барыһын да уйын-көлкө менән үткәреү ярҙамға килә. Сөнки пьесаһын автор трагик итергә теләмәгән. Унда тамашасы күңелле урындарын да, хатта көлкөлө мәлдәрен дә табыр, тип ышана ул.


Ә мин һине ғүмер буйы яраттым\n30 Июнь 2021, 16:35\nМалайҙар мәктәпте тамамлап институтҡа уҡырға ингәс, Асия йәнә айырылышыу тураһында һүҙ ҡуҙғата. Был ваҡытта ҙур вазифалы хәрби булған иренә түҙерлек әмәле ҡалмай. Уныһы көпә-көндөҙ типтерһә лә, таҙа, ашарға әҙер йортона ҡайтырға күнеккән. “Һиңә тағы айырылышыу: кемгә кәрәк һин, әбейгә әйләнгәс? Өйөмдән типкеләп сығарып ебәрмәгәнемә рәхмәт әйт”, - ти.\n"Ә МИН ҺИНЕ ҒҮМЕР БУЙЫ ЯРАТТЫМ..."\nБер мәжлестә осраттым был матур парҙы. Икеһе лә илленән уҙған апай менән ағай йәштәр кеүек етәкләшеп кенә йөрөй, бер-береһенән күҙҙәрен алмай, аралашыуҙары ла үтә йомшаҡ. Былар әллә яңы ҡауышҡан, әллә мөхәббәттәре шул тиклем көслө булып, уны ғүмер буйына еткерә алдылармы икән?\nМәжлестән һуң хужаларҙа ҡунырға ҡалып, апай менән яҡындан таныштыҡ. Ҡыҙыҡһыныуымды еңә алмай, мөхәббәт тарихын һорамай түҙә алманым. Ихлас йылмайып һөйләп бирҙе ул.\n...Асияның атаһы бик уҫал була. Әсәһе бер ҡасан да уның һүҙенән сыға алмай, балаларын да шулай итеп тәрбиәләй. Һөҙөмтәлә ҡыҙ шымыҡай, тыйнаҡ, сабыр булып үҫә. Егеттәр менән дә дуҫлашмай. Мәктәпте тамамлап, ҡалаға уҡырға киткәндә, уның тормош тәжрибәһе бөтөнләй булмай.\nЯтаҡта үҙе кеүек ҡыҙҙар менән йәшәй башлағас, батырлығы арта: шәмбе яҡындағы клубҡа бейеүгә йөрөй башлай. Уның артынан бер егет тә йөрөргә тотонғас, аптырап ҡала. Ул ир-ат менән йүнләп аралаша ла белмәй бит. Холоҡтарын, ҡылыҡтарын бөтөнләй аңламай. Был егет - Илдар — хәрби институтта уҡый. Үҙен әленән хәрбиҙәр кеүек тота: артығын һөйләмәй, ҡырыҫыраҡ. Увольнениеға йыш сыҡмағас, әллә ни күрешә лә алмай улар. Шулай ҙа Илдар дилбегәне ҡыҫҡа тота: Асия аңына килеп өлгөргәнсе, өйләнергә тәҡдим итеп тә ҡуя.\nУлар, ысынлап та, ҡырыҫ холоҡло булып сыға. Тик уҫал атай тәрбиәһендә үҫкән Асия күнә, шым ғына донъя ҡорорға керешеп китә. Ире уҡып бөткәс, уларҙы хәрби ҡаласыҡҡа ебәрәләр. Былай ҙа бәләкәй һәм ябыҡ ҡалала йәшәгеһе килмәһә лә, түҙә ҡатын. Унда мәктәп булһа ла, ире эшкә ебәрмәй. Өйҙә ултырырға ҡуша. Тик аҡса менән дә шаштырмай. Донъя көтөргә, аҙыҡ-түлеккә тип бирә лә, һәр тине өсөн отчет таптыра башлай. Саҡ ҡына етмәһә лә, янъял ҡуптара. Юҡ, Илдар туҡмамай уны. Тик әхлаҡи яҡтан ныҡ баҫа.\nӨс йылға етә Асияның түҙемлеге. Бер мәл тыуған йортона ялға ҡайтҡас, барыһын да әсәһенә һөйләп бирә. Айырылам, түҙә алмайым, ти. Әсәһенең ярҙамына өмөтләнә. Тик үҙе ғүмер буйы иҙелеп йәшәгән әсәһе уның һүҙен иғтибарға ла алмай. “Нәҫелдә булмағанды, айырылам тип ауыҙыңды ла асма”, - ти.\nҠыҙ кешенең атаһы ниндәй – ире шундай була, тигәндәре дөрөҫмө?.. Тағы ҡайтып китә Асия ире янына. Ә бына ауырға ҡалғас, тормошо бөтөнләй тамуҡҡа әүерелә. Ире асыҡтан-асыҡ типтерә башлай. Шулай уҡ иҙеп, мыҫҡыл итеп йәшәтеүен дауам итә. Аҡса бирмәй, һалдаттар кеүек отчет ала. Игеҙәк малайҙар тапҡас, ҡатындың тормошо йәнә ауырлаша: тынғыһыҙ малайҙар, тиран ир. Асия һимереп киткәс, ире уға бөтөнләй ҡарамай башлай. Баҫыла ҡатын, тәҡдиренә күнә. “Башҡалар минән дә насарыраҡ йәшәй” тип түҙә. Бәхет, яратыу һәм яратылыу кеүек төшөнсәләр тураһында онота.\nБер осраҡ булмаһа, Асия, моғайын, шулай ҡартайып үлер ине. Бер төндә әсәһе шылтырата: “Атайың ауыр хәлдә, ҡайт”. Илдар, әлбиттә, бармай ҡала, Асия яңғыҙы тыуған йортона ҡайтып китә. Ике көндән атаһы донъя ҡуя. Уны ерләп, бар эштәрҙе теүәлләгәс, Асия тыуған ерҙәре буйлап йөрөп килергә сыға һәм институтта саҡтағы курсташы Динарҙы осрата. Йылдар үтһә лә, ул һис тә үҙгәрмәгән кеүек. Улар кафеға инеп, үткән саҡтарҙы иҫкә төшөрөп ултыра. Динар Асияны тәүге курстан алып һәм ғүмер буйы яратҡанын, көткәнен белдерә. Ирҙең ғаиләһе бәхетһеҙ, балалары булмаған. Ҡатыны менән айырылышҡандар. Ул Асияға бергә булырға тәҡдим итә. Иренән шул тиклем ялҡҡан ҡатын ризалаша ла үҙенең ҡыйыулығына үҙе аптырап ҡуя.\n"Был айырылышыу ғүмеремдәге иң дөрөҫ аҙым булды. Шунан һуң ғына бәхетле көндәрем башланды. Динар менән беҙ тиҙ уртаҡ тел таптыҡ, йәштәр кеүек яратышып туя алмайбыҙ. Бер-береһенә тап килмәйҙәр икән, кеше һүҙенән ҡурҡып, айырылышмай түҙеп йәшәмәһен ине йәштәр", - тип кәңәшен еткерҙе апай.


“Эсвит юҡ, кино булмай...” » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Йәмғиәт » “Эсвит юҡ, кино булмай...”\n“Эсвит юҡ, кино булмай...” 05.12.2015 // Йәмғиәт\nБыйыл декабрь башында Өфөлә “Көмөш Аҡбуҙат” II халыҡ-ара милли һәм этник кино фестивале уҙғарыласағы тураһында хәбәр иткәйнек инде. Тимәк, баш ҡалабыҙ ошо көндәрҙә кино сәнғәте үҙәгенә әйләнәсәк. Ғәжәп: беҙҙең тормошҡа бер быуат самаһы элек килеп ингән кино һаман да үҙенең әһәмиәтен юғалтмай, кешенең хис-тойғоһон һәм зиһенен биләүҙән туҡтамай... Ни сәбәпле ул күңелгә шундай йоғонто яһай? Күпселек халыҡ китап уҡыуҙан ситләшһә лә, ни өсөн нәфис фильмдарҙан айырыла алмай? Кино беҙгә нимә бирә һәм нимәнән мәхрүм итә? Әйҙәгеҙ, бөгөн шул хаҡта һөйләшәйек.\nРәхмәт һиңә, Сөләймән ағай!\nБала саҡ хәтирәләренең иң сағыу мәлдәренең береһе – ауыл клубында кино ҡарау. Нисек көтөп ала инек беҙ уны...\nКиномеханик Сөләймән ағайҙың Оло урамдағы ҙур бер келәт стенаһында афиша элеп ҡуя торған урыны бар ине. Афиша тигәс тә, фильмдың исеме ябай ғына буяу менән яҙылған йоҡа фанера таҡта инде ул. Ағайыбыҙ уны үҙе яҙа, райондан кинотаҫмалар һалынған тимер әрйәләрҙе лә ат егеп алып ҡайта, клуб ишеге янында билет һата, кино күрһәтеп бөткәс, йыйылған аҡса менән таҫмаларҙы тағы район үҙәгенә алып китә, сөнки башҡа ауылдарҙа ла көтәләр.\nҠайһы саҡта уға ҡатыны менән өлкән кластарҙа уҡыған ҡыҙы ла ярҙам итә ине. Уларға, әлбиттә, бының өсөн аҡса түләнмәй. Ләкин бер эш хаҡына – Сөләймән ағай алған окладҡа ла улар бик ҡәнәғәт булғандыр тип уйлайым, сөнки башҡаларға колхозда хеҙмәткә аҡсалата түләнмәй бит. Шулай ҙа, уңыш көтөлгәнсә алынһа, йыл аҙағында атай-әсәйгә колхоз әҙ генә булһа ла “годовой” түләй, өләсәйгә ай һайын 12 һум пенсия бирәләр, балалар пособиеһы килгән мәл дә була, мал һимертеп һатҡас, кейем-һалым алыуҙан һуң ҡайһы саҡ тиндәр артып ҡала... Ҡыҫҡаһы, әсәйҙән һирәкләп булһа ла кино ҡарау өсөн 5 тин һорап алыу бәхете тейә. Уны усҡа йомоп, тиҙерәк Сөләймән ағайға илтеп бирергә ашығабыҙ...\nЙор һүҙле, күпте белгән, кешегә “төрттөрөргә” яратҡан ағай ине ул. Кино күңелһеҙерәк (йәғни етдиерәк) йөкмәткеле булһа, ағайыбыҙ афишаға “16 йәшкә саҡлы” тип яҙып ҡуя. Ул көн кино ҡарарға килеүселәр бермә-бер арта. Икенсе тапҡыр ундай яҙыуға бик ышанмаҫ та инең, ә был юлы ысын булып ҡуйһа?! Шулай ҙа уның иң ҡурҡытҡан һүҙе: “Эсвит юҡ, кино булмай!” Ауыл ерендә электр сымдарының көслө елдә өҙөлгән мәле лә, трансформаторҙың янып сыҡҡан осрағы ла йыш ине бит.\nБер заман кино барған ваҡытта резинка менән атышыу ғәҙәткә инеп китте: уны ике бармаҡҡа бәйләп, ҡағыҙҙан сәйнәп йомарланған “пуля”ны һалып тарттыраһың да кисә һиңә аяҡ салырға маташҡан малайға тоҫҡайһың... Ҡараңғыла был хәүефтең ҡайһы яҡтан осоп килгәнен ул ҡайҙан аңғарып өлгөрһөн? Һәр береһенең ҡулында резинка бит. Малайҙарҙың да, ҡыҙҙарҙың да. Ә экранда немец фашистары һөжүмгә күсә башлаһа, был ҡағыҙ йәҙрәләрҙең ҡайҙа табан ябырылғанын үҙегеҙ самалағыҙ... Ахырҙа Сөләймән ағай түҙмәй, ҡулына эләккән берәй малайҙы ҡолағынан тотоп сығарып ебәрә. Шуныһы ҡыҙыҡ: уның ҡулына был атышта бөтөнләй ҡатнашмаған малай эләгә...\nКиномеханик ағайыбыҙҙың баҡыйлыҡҡа күсеүенә лә ике-өс тиҫтә йыллап барҙыр инде. Ауылдарҙа кино күрһәтеүҙең генә түгел, клубтарҙың да юҡҡа сығасағын ул, бәхеткә күрә, белмәй китте. Шулай ҙа бала саҡтың бәхетле мәлдәре – донъябыҙҙы онотоп кино ҡараған минуттар өсөн рәхмәт һиңә, Сөләймән ағай! Хәҙерге Интернет та, күп каналлы телевизор ҙа ни өсөндөр шундай минуттар бүләк итергә һәләтһеҙ...\nКеше тойғоһоҙ йәшәй алмай\nНи өсөн кино ҡарау кешене ялҡытмай? Яуап бер: әҙәм балаһы тойғоларға мохтаж. Йөкмәткеһе ҡыҙыҡһындыра алырлыҡ фильмды ҡарағанда беҙ уның геройҙары менән бергә шатланабыҙ йәки ҡайғырабыҙ, уйланабыҙ йәки нәфрәт кисерәбеҙ... Был ҡыҙыҡ та, фәһемле лә, тәрбиәүи әһәмиәте лә бар. Патриотик рухлы кинофильмдар, мәҫәлән, совет йәштәрен илһөйәрлек рухында тәрбиәләгән. Элек һәр кинотеатрҙа һәм клубта тиерлек Владимир Лениндың “Беҙҙең өсөн сәнғәттең иң мөһим төрө – кино” тигән һүҙҙәре сәхнә өҫтөндә лозунг булып тора торғайны. Большевистик пропаганда оҫтаһы юҡҡа ғына әйтмәгән уны.\nӘ ни өсөн беҙ кино тураһында һөйләгәндә мотлаҡ элекке совет фильмдарын хәтергә төшөрәбеҙ, уларҙың тетрәндергес йөкмәткеләре генә түгел, геройҙарының ҡайһы бер әйткән һүҙҙәре лә иҫтә? “Совет киноһы” тигән атама барлыҡ донъяға билдәле, ә бына “Рәсәй киноһы” тигән төшөнсә бөтөнләй юҡ”, – тигәйне бер режиссер, әсенеп. Телевизорҙан ҡараған хәҙерге мелодраманың нимә тураһында булғанын ике-өс көн үтеүгә хәтергә төшөрөп ҡарағыҙ әле... Күрәһең, был – хәҙерге йәмғиәттең рухи торошон, уның ниндәй маҡсаттар менән йәшәүен асыҡ дәлилләгән миҫалдарҙың береһе. Маҡсат тигәндәй, уға әлеге осраҡта режиссерҙар һәм прокатсылар ғына өлгәшә: мелодраманы әленән-әле туҡтатып торған реклама минуттары өсөн улар аҡсаны ҡайырып ала. Ә тамашасының нимә уйлауы ла, нимә кисереүе лә мөһим түгел...


ДОНЪЯ ЯҢЫЛЫҠТАРЫ - 29.03.2017\nРәсәй Президенты Владимир Путин Ҡораллы көстәрҙә хеҙмәт итеүселәр һанын арттырыу тураһындағы указға ҡул ҡуйҙы. Уға ярашлы, 1 июлдән тыуған ил һағында тороусыларҙың дөйөм иҫәбе 1 миллион 903 меңгә етәсәк. Был былтырғыға ҡарағанда, 12 мең кешегә күберәк. Әйткәндәй, 1 апрелдән Рәсәйҙә яҙғы саҡырылыш башлана. Быйылғы компанияға бер аҙ үҙгәрештәр ҙә индерелгән. Атап әйткәндә, хәҙер мәктәпте тамамлап техникумдың көндөҙгө бүлегенә уҡырға инеүселәргә кисектереү бирелә. Быға тиклем, студенттар бындай мөмкинлек менән файҙалана алманы.\nУкраинаның Луцк ҡалаһында Польшаның генераль консуллығына һөжүм иткәндәр. Урындағы телеканалдар хәбәр итеүенсә, көс структуралары ваҡиға урынында танкҡа ҡаршы граната ҡалдыҡтарын тапҡан. Илдең хәүефһеҙлек хеҙмәте бер нисә версияны тикшерә, шул иҫәптән теракт булыуы ла ихтимал. Көслө шартлау мәлендә зыян күреүселәр теркәлмәгән. Украина Президенты ғәйеплеләрҙе табырға, шулай уҡ төбәктәрҙәге сит ил вәкиллектәрен һаҡлау сараларын көсәйтергә ҡушҡан.\nПерула «Boeing 737» самолеты фажиғәгә тарыны. Был ваҡытта һауа судноһы бортында 140 пассажир, шул иҫәптән 26 бала була. Ғәҙәттән тыш хәлдә 39 кеше төрлө дәрәжәләге тән йәрәхәттәре ала. Авария хеҙмәттәренә янғынды һүндереү өсөн ярты сәғәт самаһы ваҡыт талап ителә. Фажиғә сәбәбен белгестәр шассиның сафтан сығыуы менән аңлатҡан.\nҠырымдың Белогорский районында Африка тағунына бәйле карантин иғлан ителгән. Был туралағы Указға бөгөн төбәк башлығы Сергей Аксенов ҡул ҡуйған. Етди саралар күрергә республика етәкселеген Межгорье ауылы янында ике ҡабан сусҡаһы табылыуы мәжбүр иткән. Иҫегеҙгә төшөрәбеҙ, африка тағунының таралыуына юл ҡуймау маҡсатында карантин Ҡырымдың тағы ла бер нисә районында ғәмәлгә ингән. Хәлдең киҫкенләшеүенә күпселек осраҡта сусҡалар аҫраусы хужалар ғәйепле тигән белдереү яһалған.\nСиләбеләге ҡунаҡханаларҙың береһендә хоккей турнирында ҡатнашыусы 11 йәшлек балалар ағыуланған. Улар араһында Нефтекаманың «Торос», шулай уҡ «Барыс», «Авангард» командалары тәрбиәләнеүселәре бар. Табиптар 20 йәш хоккейсының киҫкен эсәк инфекцияһы менән зарарланыуын асыҡлаған. Ҡайһы бер мәғлүмәттәр буйынса, төшкө аш ваҡытында спортсылар салат, арпа бутҡаһы һәм сосиска менән туҡланған. Ағыуланыу осрағы буйынса Роспотребнадзор хеҙмәткәрҙәре тикшереү башлаған.


Тетрәндерҙе » "Урал" гәзите\n13 июлдә урындағы ваҡыт буйынса төнгө сәғәт берҙә, һалдаттар йоҡлаған саҡта, Омскиҙа хәрби десант ғәскәрҙәре часында дүрт ҡатлы казарманың бер өлөшө һәм ҡыйығы емерелеп тѳшә. Бинала 300-ҙән ашыу хәрби хеҙмәткәр булған. Фажиғәлә 23 йәш егеттең ғүмере ѳҙѳлә. Шул иҫәптән Башҡортостандан хәрби хеҙмәткә саҡырылған биш егет һәләк була.\nБыйылғы яҙғы саҡырыу ваҡытында хәрби хеҙмәткә алынған егеттәр 11 июлдә хәрби ант биргән... Омскиҙа емереклектәр аҫтын- да ҡалған десантсыларҙы ҡотҡарыу операцияһы тамам- ланған: 42 кеше табылған, улар араһында 23 һәләк булыусы һәм 19 яраланыусы бар. Йәрәхәт алғандар араһында Башҡортостандан тағы ла ѳс егет барлығы билдәле. Медицина учреждениеларында булған яҡташтарыбыҙ хаҡында әлегә мәғлүмәт юҡ. Башҡортостандың хәрби комиссариатынан хәбәр итеү- ҙәренсә, Салауат районынан Рөстәм Радик улы Шәйхуллин, Ранис Руслан улы Алтынбаев, Сибайҙан Рөстәм Әкрәм улы Йомағолов, Саҡмағош районынан Фидан Марс улы Мәмлиев, Белореттан Вадим Владиславович Нафиков һәләк булған. Салауат районынан 21 йәшлек Ранис Алтынбаев педагогия колледжын тамамлағандан һуң ауыл мәктәбендә уҡыта.\nБылтыр атаһы үлеп ҡалыуы сәбәпле, ул ғаиләнең тѳп терәге була. Социаль селтәрҙә уның армияға саҡырыу ҡағыҙы ҡуйылған. Иптәштәре матур хеҙмәт итеп ҡайтыуын теләгән. Ә инде кисә уның туғандарына һәм яҡындарына ҡайғы уртаҡлашыуҙар яҙа башланылар. Ранистың яҡташы Рѳстәм Шәйхуллин алдан уҡ хәрби десант ғәскәрҙәрендә хеҙмәт итергә хыялланған була. Сибайҙан Рѳстәм Йомағолов авиация университетын тамам- лағандан һуң хәрби хеҙмәткә алынған. Ә яҡташыбыҙ Вадим Нафиков ғаиләлә берҙән-бер бала...\nКазарма 1975 йылда тѳҙѳлгән. Бынан бер нисә йыл элек капиталь ремонт эшләгәндәр. Файҙаланыу мѳмкинлеге тура- һында протоколға ҡул ҡуйылһа ла, унда күп кенә боҙоуҙар ҙа күрһәтелгән. Әлеге ваҡытта подрядчик офисында тентеүҙәр бара. Ремонт ваҡытында ҡайһы бер конструкциялар алынған тигән версия ла бар. “РФ Енәйәт кодексының “Яуапһыҙлыҡ”, “Тѳҙѳлѳш эштәрен алып барғанда хәүефһеҙлек ҡағиҙәһен боҙоу”, “Вазифа вәкәләттәрен арттырыу” статьялары буйынса енәйәт эштәре ҡуҙғатылды”, - тип белдерҙе РФ Тәфтиш комитетының рәсми вәкиле Владимир Маркин.\nБашҡортостан Республикаһы Башлығы Рѳстәм Хәмитов һәләк булған егеттәрҙең ғаиләләренә ҡайғы уртаҡлашыу телеграммаһы ебәрҙе. Әле генә хәрби ант биреп, ҙур хыялдар ҡорған, ата- әсәләренең ѳмѳттәре, күҙ терәге булған егеттәребеҙҙең ғүмере ѳҙѳлѳүе аяныслы. Уларҙың ҡайғыһын Башҡортостан, бѳтә Рәсәй үҙенекеләй ҡабул итеп, егеттәрҙең ата-әсәләренең, туғандарының, яҡындарының ауыр ҡайғыһын уртаҡлаша.


Мәғариф » "Йәшлек" гәзите\nГазета "Йәшлек" » Новости » Мәғариф\nБергәләп – киләсәккә\nНовости / Мәғариф // 8-11-2018, 06:00\nКисә ошондай хәлгә юлыҡтым. Бер бала мәктәптән күлдәксән генә сығып сапты! Ҡаршыма килгән уҡытыусы һораулы ҡарашын миңә төбәне. Мин дә, аңғармағас, әллә тигән һымағыраҡ яурын һелкеттем. Шулай ҙа уҡытыусы ханым килеп етеп, был малай илап сығып китте, тине. Артынан оло класс уҡыусыһы менән тәрбиәсе йүгерҙе. Ун минуттан тәрбиәсе менән малай миндә ине. “Ә һеҙгә исем таҡһалар, яҡшы булыр инеме? Ә һеҙҙең башығыҙҙы тубыҡҡа бәрҙертһәләр, ә, нисек булыр ине? Бөтә класс алдында исем тағып, һүкһәләр, һеҙ нимә эшләр инегеҙ? Ә һеҙҙең ап-аҡ күлдәгегеҙҙе ошо хәлгә төшөрһәләр, һеҙ нимә эшләр инегеҙ, тием мин һеҙҙән!” Ҡапыл ябырылған һорауҙарҙан албырғап, ауыҙымды асырға ла өлгөрмәнем, малайҙың: “Ҡулымда кирбес булһа, башын иҙә һуғыр инем! Атыр инем... ә бысаҡ эләкһәме....!” – тигән янауҙары күңелгә шом һалды. Уны яныма ултыртып, ҡосаҡлап, тынысландырырға тырыштым. Бындай көрсөк мәлендә баланы дәрескә кире индермәйһең бит, ҡайтарып та булмай, шуға күрә аралашып ултырҙыҡ. Киләсәккә хыялдарын, маҡсаттарын һөйләне, кем булырға теләүен белдерҙе. Ипләп кенә күҙ йәштәре лә кипте, ҡараштары ла үҙгәрҙе – килеп ингәндәге ҡаты, ҡурҡыныс бүре кеүек түгел ине. Һөйләшеү барышында, һис шикһеҙ, киләсәктә яҡшы йәшәү өсөн бына бөгөн нимә эшләргә кәрәк һуң, тигән һорауға ла бергәләп яуап эҙләнек. Шулай ҙа, уҡыу тураһында һүҙ сыҡһа, ҡараштары йылт итеп ҡаты ғына баҙлап киткәнен шәйләнем. Дәрес бөтөүгә, өс-дүрт малай килеп инеп, бынан ғәфү үтенеп, етәкләп алып сығып китте. Мәктәп етәкселегенә әлеге хәл тәфсирләп еткерелде, балаларға дуҫлыҡ, бер – береңде хөрмәт итеү, ҡанундар тураһында профилактик һөйләшеүҙәр үткәрергә тәҡдим ителде. Иң мөһиме, психолог был класта хәүефлелек, ойошҡанлыҡ, агрессия кимәленә диагностика үткәрергә тейеш. Ошо алған мәғлүмәттәргә таянып, класта психолог эшләһә, өйҙә атайҙар һәм әсәйҙәр үҙ балалары менән тәрбиәүи эштәр башҡарһа, һөҙөмтәһе яҡшы булырға тейеш....\n«Һүҙҙең атаһы – аҡыл, әсәһе –тел»\nНовости / Мәғариф // 7-11-2018, 07:00\nШулай ти Сибай ҡалаһының педагогия колледжы уҡытыусылары Гөлнара Мөхәррәм ҡыҙы Шакирова менән Гәүһәриә Исмәғил ҡыҙы Солтанова. Күптән түгел улар икеһе лә «Иң яҡшы башҡорт һәм рус телдәре уҡытыусылары» республика конкурсында еңеү яулап, Башҡортостан Республикаһы Хөкүмәтенең аҡсалата премияһына лайыҡ булды. Бындай дәртләндереү сараһы белем усағында дәүләт телдәрен уҡытыуға күп көс һалғандары өсөн бирелде.\nМәғарифҡа 30 йылға яҡын ғүмерен бағышлаған Гәүһәриә Исмәғил ҡыҙы хеҙмәт юлын Баймаҡ районының Билал ауылында башлаған. Әбйәлилдең Таштуй ауылында балаларға һабаҡ биргән, юғары категориялы уҡытыусы 2005 йылдан алып Сибай педагогия колледжында эшләй. Рус теле һәм әҙәбиәтенән уҡытыуҙан тыш, мәктәпкәсә йәштәге балаларҙы тәрбиәләү бүлеге мөдире вазифаһын да башҡара....\nЯҡшы кәйеф һеҙгә!\nНовости / Мәғариф // 25-10-2018, 06:00\n«Көҙгө депрессия» йәки «Көҙгө күңел төшөнкөлөгө» тигән төшөнсәне хәҙер ололар ғына түгел, балалар ҙа йыш ҡабатлай. Ысынлап та, йылыға һаран, ямғырлы, елле көндәр кәйефһеҙләнеүгә килтерә. Балалар өсөн мәктәптә мәшәҡәттәр артыуы ла өҫтәлә. Уларҙың бер ни менән дә шөғөлләнгеһе килмәй, энергия, көс юҡлыҡҡа зарлана, тиҙ генә ҡыҙып китә, йыш илай башлай. Ә ата-әсә, ғәҙәттә, баланы ялҡаулыҡта ғәйепләй, уҡырға теләмәгәнлектән, тип уйлай. Психологтар әйтеүенсә, был мәлдә бала өлкәндәрҙең ярҙамына мохтаж. Иң тәүҙә йоҡоһон контролдә тотоғоҙ. Ул етерлек йоҡларға тейеш. Үҙеңде насар тойоу сәбәбе – тап йоҡо туймауҙа....\nНовости / Мәғариф // 19-10-2018, 07:00\nКешенең һүҙлек байлығы ни тиклем тәрәнерәк, ул шул тиклем тормошта күберәк уңышҡа өлгәшә. Психологтар ошондай һығымтаға килгән. Баланың теле асылғас та телмәрен үҫтерә башларға кәрәк. Америка педиатры Сюзен Канизарес, бала ни тиклем күп һүҙ белә, шул тиклем иртәрәк һөйләшә башлай һәм яҙырға өйрәнә, тип иҫәпләй. Тимәк, уға мәктәптә уҡыуы һәм тиҫтерҙәре менән аралашыуы ла еңелерәк буласаҡ. Был иһә үҙ сиратында унан юғары интеллектлы кеше үҫеп сығыр тигән ышаныс уята....\nБала тәрбиәләүҙең алтын ҡағиҙәләре\nНовости / Мәғариф // 16-10-2018, 06:00\nБала үҫкәс, уның холҡон үҙгәртеү ауыр. Иң яҡшыһы – бала сағында дөрөҫ йүнәлеш биреү. Бының өсөн совет педагогы Симон Соловейчик түбәндәге дүрт ҡағиҙәне иҫтә тоторға ҡушҡан.\n1. Ирек. Тик бала нимә теләй, шуны эшләргә рөхсәт итеү күҙ алдында тотолмай. Ирек – тәртипһеҙлек тигән һүҙ түгел. Баланы фекерләргә өйрәтеү, уның уй-фекере менән ҡыҙыҡһынып тороу, һорауҙар бирергә рөхсәт итеү. Ҡыҫҡаһы, баланы үҙ фекере булған шәхес итеп тәрбиәләү.\n2. Донъяны аңлатыу. «Донъя матур, тик ул һинең тирәләй генә әйләнмәй». Соловейчик, балаға ошо фекерҙе һеңдерергә кәрәк, тигән. Мәҫәлән, бала әсәһен таптырып илай, ти. Әсә кеше бер ниндәй ҙә хәүеф янамауын, баланың бары тик холоҡһоҙланып күҙ йәше түгеүен белә икән, эшен тамамлағас ҡына бәләкәс янына килә. Тыныс тауыш менән: «Нимә булды?» – тип һорай.\n3. Үҙаллылыҡ. Баланы кесе йәштән үк оло тормошҡа әҙерләй башларға кәрәк. Бала әлегә эште урын-еренә еткереп башҡара алмай икән: «Һинән булмай!» – тип эшен тартып алмағыҙ. Ул эшләй-эшләй өйрәнә. «Бына ошолай итеп эшлә», – тип ипле итеп төҙәтеп, өйрәтеп тороғоҙ.\n4. Үҫеш мөмкинлеге. Бала физик яҡтан да, аҡыл яғынан да үҫергә тейеш. Ә үҫкәндә төрлө хәл була. Ҡысҡырып көлгән йәки салбарын бысратҡан өсөн асыуланмағыҙ. Бәләкәсегеҙҙе төрлө түңәрәккә йөрөтөгөҙ, ҡыҙыҡһындыра белегеҙ, әүҙемлеген, энергияһын файҙалы юҫыҡҡа бороғоҙ....\nОло хөрмәт һиңә, уҡытыусы!\nНовости / Мәғариф // 5-10-2018, 10:35\nСибай ҡалаһындағы «Ирәндек лицейының башҡорт теле һәм әҙәбиәте уҡытыусыһы Гөлнара Рафаэль ҡыҙы Әйүпова – уҡыусыларҙа телгә һөйөү, хөрмәт тәрбиәләүгә күп көс түккән педагог\n– Ҡайҙа барһағыҙ ҙа, үҙегеҙҙе матур тотоғоҙ, башҡортмон, тип танышығыҙ, тип өйрәтәм уҡыусыларға. Исемегеҙҙе хәтерләп ҡалмаһалар ҙа, милләтегеҙҙе иҫтә тоторҙар. Был тәртипле, аҡыллы кеше башҡорт булды бит, тип һоҡланып һөйләрлек, халҡыбыҙҙың йөҙөнә ҡыҙыллыҡ килтермәҫлек булһын, тим, – Гөлнара Рафаэль ҡыҙы белем биреүсе генә түгел, ә иң тәүҙә тормошто һәм кешеләрҙе яратырға өйрәтеүсе һәм балаларҙың күңеленә матур ғәҙәт орлоҡтарын сәсеүсе тәрбиәсе....\nНовости / Мәғариф // 2-10-2018, 07:00\nУйынды алып барыусы «Төн!» тип ҡысҡырыуға ҡатнашыусылар тегеләй-былай йүгерә башлай. Бер кем дә хәрәкәтһеҙ торорға тейеш түгел. Алып барыусы «Көн!» тиһә, «ябалаҡтар» «өйҙәренә» йүгерә. «Өй» – һәр береһенең аҡбур менән һыҙылған йәки таш, ағас менән билдәләп ҡуйылған ере. Алып барыусы ҡасып өлгөрмәгәндәрҙе ҡыуып тота. Тотолған «ябалаҡ» уйындан сыға. Иң һуңғы тороп ҡалған бала еңеүсе була.\n«Кирбестәр» һәм «ташсылар»\nНовости / Мәғариф // 29-09-2018, 07:00\nБыл уйын күп балаға иҫәпләнгән. Уйынсылар араһынан ике «ташсы» һайлап алына. Ә ҡалған уйынсылар – «кирбестәр». «Кирбестәр» уйын башланыу менән «ташсылар»ҙан ҡаса башлай, тегеләр уларҙы ҡыуып тоторға тейеш. Тотолған «кирбес»те «ташсы» билдәле бер урынға килтереп ҡуя. Икенсеһен дә ошонда килтерә – «стена» барлыҡҡа килә. Кемдең «стена»һы оҙонораҡ, шул «ташсы» еңеүсе була....\nНовости / Мәғариф // 8-09-2018, 06:30\nПортфолио. Ләйсән Хәсән ҡыҙы Шәрипова Баймаҡ районының Бөрйәнйылға ауылында донъяға килгән. Ауыл мәктәбенән һуң Баймаҡ интернаты, унан һуң Башҡорт дәүләт университетында белем алған. Мерәҫ ауылында урта мәктәп ябылғанға тиклем инглиз теленән уҡыта.\nЛәйсән Хәсән ҡыҙы – әүҙем блогер, «Бәйләнештә» сайтында «Л. Шәрипова: объектив+ҡәләм» тип аталған төркөмөн алып бара. Авторҙың ғаилә, мәктәп темаһына көндәлектәр формаһында алып барған фотоһүрәттәре, фекерҙәре, уйланыуҙары һәм борсолоуҙары фәһемле....


Ебәк тирмә » журнал Башкортостан кызы | Башҡортостан ҡыҙы журналы\nКүңелеңде ауыр йөктән бушат…\n- Һеҙ һәр ваҡыт тыныс, ә бына мин туҡтауһыҙ үсегәм, йәнем үртәлә. Миңә лә үҙегеҙ кеүек булырға ярҙам итегеҙ әле, – тип өндәшкән остазына бер уҡыусы. Уҡытыусы уға береһе буш, икенсеһе картуф тултырылған тоҡ килтерергә ҡушҡан. – Үпкәләгән һайын тулы...\n«Ебәк тирмә» – ҡыҙ-ҡырҡын тирмәһе, ул еңгәләр, апайҙар, ағинәйҙәр фәһем бирә торған тирмәгә әйләнер тип өмөт итәбеҙ», – тигәйнек ошо рубрикаға тәүге мәҡәләне биргәндә. Был юлы тирмәбеҙҙә ҡунаҡта – Гөлнур Яҡупованың «Ҡатындар» трилогияһының төп...


Өфөлә милләт-ара мөнәсәбәттәр буйынса Рәсәй Дәүләт советы Президиумы ултырышы үтәсәк // Сәйәсәт | новости башинформ.рф\nӨфөлә милләт-ара мөнәсәбәттәр буйынса Рәсәй Дәүләт советы Президиумы ултырышы үтәсәк\n10:00, 11 февраля 2011 Сәйәсәт\n11 февралдә Өфөлә ил Президенты Дмитрий Медведев рәйеслегендә «Рәсәй йәмғиәтендә милләт-ара татыулыҡты нығытыу буйынса саралар тураһында»ғы мәсьәлә буйынса Дәүләт советы Президиумы ултырышы үтәсәк.\nХәтерегеҙгә төшөрәбеҙ, 27 декабрҙә Мәскәүҙә, Рәсәй Федерацияһы Дәүләт Советының һәм Рәсәй Федерацияһы Президенты ҡарамағындағы Өҫтөнлөклө милли проекттарҙы тормошҡа ашырыу һәм демографик сәйәсәт буйынса комиссияһының берлектәге ултырышында, Рөстәм Хәмитов Рәсәй Президенты Дмитрий Медведевҡа Дәүләт Советы Президиумының милләт-ара һәм конфессия-ара мөнәсәбәттәр мәсьәләһе буйынса ултырышын тап Башҡортостанда үткәрергә тәҡдим итте.\nРөстәм Хәмитовтың ул ваҡытта билдәләүенсә, «был теманың көнүҙәклеге илдә экстремистик рухтағы дини һәм милли хәрәкәттәрҙең әүҙемләшә барыуы менән аңлатыла». Уның фекеренсә, «башҡа төбәктәр менән республика милләт-ара мәсьәләләрҙе хәл итеү буйынса тәжрибәһе менән уртаҡлаша алыр ине».\nБашҡортостанда 2011 йылдың Милләт-ара атыулыҡты нығытыу йылы тип иғлан ителеүе лә юҡҡа түгел.\nРәсәй Дәүләт советы Президиумының Башҡортостанда йыйылғаны булманы. 2007 йылдың 11 октябрендә Өфөлә көн тәртибендәге «Рәсәй Федерацияһы субъекттарының дәүләт власы органдарының төбәктәрҙең иҡтисади үҫеше өсөн инвестициялар йәлеп итеү буйынса эшмәкәрлеге тураһында» мәсьәләһе буйынса Дәүләт советы ултырышы үтте.\nШулай итеп, 11 февралдә Башҡортостанда беренсе тапҡыр РФ Дәүләт советы Президиумы ултырышы үтәсәк.\nБелешмә өсөн. Рәсәй Федерацияһы Дәүләт советы — ил тормошондағы мөһим мәсьәләләрҙе тикшереүсе РФ Президенты ҡарамағындағы кәңәшмә органы. Ул 2000 йылдың 1 сентябрендә дәүләт башлығы Указы менән ойошторолдо.\nДәүләт советы Президиумы ашығыс мәсьәләләрҙе хәл итеү өсөн йыйыла. Уның составы Рәсәй Президенты менән билдәләнә һәм ярты йылға бер тапҡыр үҙгәртелергә тейеш.\nБыл орган Дәүләт советының эш планын, уның сираттағы ултырышының көн тәртибен ҡарай, Дәүләт советының эш планы һәм уның ҡарарҙарының үтәлешен анализлай.\nДәүләт советы Президиумы ултырыштары зарурлыҡҡа ҡарап үткәрелә, әммә, ҡағиҙә булараҡ, айына бер тапҡырҙан һирәгерәк түгел.\nРФ Дәүләт советы тураһындағы Положениеға ярашлы, 2000 йылдың 1 сентябренән Рәсәй субъекттарының юғары вазифалы кешеләре (дәүләт власының юғары башҡарма органдары етәкселәре) уның ағзалары булып тора. Ил Президенты — Дәүләт советының һәм уның Президиумының рәйесе.\nПрезидиум ағзалары һигеҙ федераль округ вәкилдәренән тәғәйенләнә.\nПрезидиумдың әлеге составына, ул 2010 йылдың 20 декабрендә билдәләнде, Якутия Президенты Егор Борисов, Ярославль өлкәһе губернаторы Сергей Вахруков, Коми Президенты Вячеслав Гайзер, Ростов өлкәһе хакимиәте башлығы (губернатор) Василий Голубев, Ямал-Ненец автономиялы округы губернаторы Дмитрий Кобылкин, Дағстан Президенты Магомедсалам Магомедов, Иркутск өлкәһе губернаторы Дмитрий Мезенцев, Башҡортостан Президенты Рөстәм Хәмитов инә.\nСергей Захаров, Тимур Рәхмәтуллин автор: Сергей Захаров, Тимур Рәхмәтуллин\nТеги: Рәсәй Дәүләт советы Президиумы, милләт-ара мөнәсәбәттәр


Дарыу – хаҡы арыу » Башҡортостан гәзите | Газета Башкортостан на башкирском языке\nБашҡортостан гәзите » Йәмғиәт » Дарыу – хаҡы арыу\nДарыу – хаҡы арыу 05.12.2017 // Йәмғиәт\nДәүләт һатып алыуы өлкәһендәге әрәм-шәрәм итеүгә ҡаршы көрәш күптән бара. Шул йүнәлештә төрлө мәғлүмәт системалары ла булдыралар, улары ниндәй ойошманың дәүләт ҡаҙнаһын ҡайҙа тотоноуын асыҡ күрһәтеп торорға тейеш. Ләкин йылғыр һәм оятһыҙ әҙәмдәр ниндәйҙер юлын табып ҡына тора.\nИң ҙур һатып алыу баҙары дарыу етештереүселәр һәм дарыуханалар менән алыш-бирешкә ҡағыла. Рәсәйҙә дәүләт йылына 330 миллиард һумлыҡ дарыу һатып ала. Тимәк, тикшереү даирәһе лә ҙур ғына. Шуны иҫәпкә алып, илдең Һаулыҡ һаҡлау министрлығы киләһе йыл башынан алып яңы мәғлүмәт-аналитика системаһын ғәмәлгә ашырырға уйлай. Ул, теге йәки был дарыуҙың уртаса баҙар хаҡына нигеҙләнеп, уның иң юғары хаҡын да автоматик рәүештә сикләй. Был – ыңғай күренеш, әлбиттә, ләкин...\n– Тырышлыҡтың көтөлгән һөҙөмтәне биреүе шикле, – ти Монополияға ҡаршы федераль хеҙмәттең социаль өлкә һәм сауҙаға контроллек итеү идаралығы етәксеһе Тимофей Нижегородцев.\nЭш шунда: дарыуҙың хаҡы тураһындағы мәғлүмәтте система берҙәм дәүләт исемлегенән ала. Ә уныһында бер дарыуҙың етегә саҡлы атамаһы булыуы мөмкин. Хатта бер үк исем булғанда ла уның төрлөсә яҙылыуы (һүҙҙәр араһындағы арауыҡ, йәйәләр, тырнаҡтар һ.б.) ихтимал. Унан тыш, бер үк дарыу йыш ҡына төрлө рәүештә сығарыла. Монополияға ҡаршы федераль хеҙмәт белдереүенсә, был хәлдең алдашыуҙарға юл ҡуйыуы ла бик мөмкин. Заказсы бындай шарттарҙа көнәркәшлекте юрамал сикләй ҙә ала. Мәҫәлән, килешеүҙә дарыу исеменең тәғәйен исеме һәм яҙылышы ғына күрһәтелеүе һәм шул арҡала күп фирмаларҙың хеҙмәттәшлектән ситләтелеүе бар. Был осраҡта дарыу баҙарындағы уртаса хаҡ та дөрөҫлөккә тап килмәйәсәк. Тәбиғи, ҡыҙыҡһынған яҡтар уны арттырыу яғын ҡарай, һөҙөмтәлә дәүләт һатып алыуының сығымдары арта, дарыу хаҡы ла күтәрелә.\nҺүҙ бында дауаханалар һәм поликлиникалар тураһында бара. “DSM Group” аналитик компанияһының генераль директоры Сергей Шуляк раҫлауынса, ваҡлап һатыу сауҙаһына, йәғни ҡәҙимге дарыуханаларға был ҡағылмаҫҡа тейеш. Йыл аҙағына саҡлы дарыуҙарҙың дәүләт исемлегендә тейешле тәртип булдырырға иҫәп тоталар. Ошо эш биш миллион һум самаһына төшөр тип көтөлә. Шулай булһа ла, ул дарыу баҙарындағы намыҫһыҙ эшмәкәрлек арҡаһында ихтимал булған зыяндан йөҙҙәрсә тапҡырға арзаныраҡ икән.


Проза » Страница 6 » "Йәшлек" гәзите\nГазета "Йәшлек" » Әҙәбиәт » Проза » Страница 6\nМилләт һәм мөхәббәт\nӘҙәбиәт / Проза // 24-06-2016, 13:50\nЙомала эштән иртәрәк сыҡтым да, “Үҙәк баҙар” туҡталышына ашыҡтым. Ниәтем – алданыраҡ барып, Әлшәйгә юлланаһы микроавтобустан урын алыу. Юғиһә эш сәғәте бөтөүгә кеше күбәйә, ултырыу түгел, баҫып торорға ла урын ҡалмай торған. Хәлем бөтөп салонға барып ингәндә иң арттағы өс урын ғына буш ине. Төшөрөп ҡалдырыуҙан ҡурҡҡандай, иң төптәгеһенә инеп ултырҙым. Ҙур ғына пакетымды тыңҡыслап тигәндәй аяҡ аҫтына урынлаштырҙым да, иркен тын алып, күҙҙәремде йомдом. Ҡарлыҡҡаныраҡ тауыштың ҡолаҡ төбөндә ҡысҡырыуына тертләп китеп, күҙҙәремде шар астым: “Девушка, за проезд рассчитываемся! Дома будешь спать!” Янсыҡ алырға эйелгән ерҙән таныш күренгән йөҙгә тағы ла бер ҡарар өсөн башымды күтәрҙем. Улмы, юҡмы, тип уйлаған арала, ул хас та элеккесә итеп, ҡосағын йәйеп, ихлас итеп йылмая-йылмая: “Гөлдәриә! Һинме был?” – тип ҡосаҡлап та алды. Әйтерһең дә, беҙ бынан 17 йыл элек, йәшлек йүләрлеге менән, ҡан дошмандар (милли дошман тип әйтеү дөрөҫөрәк булыр) булып айырылмағанбыҙ. Мин дә, төн йоҡоларымды ҡалдырып, хыялдарға сумдырған йәшлек мөхәббәтемде ҡосаҡлап алдым....\nӘҙәбиәт / Проза // 3-06-2016, 15:04\nТүрҙәге һикелә, мендәргә янтая биреп аяғында бала тирбәткән Сәбилә был һүҙҙәрҙән һиҫкәнеп китте. Мендәре-ние менән йәһәт кенә сабыйҙы һыпырып төшөрөп, ишеккә ыңғайланы. Хәбәр еткергән кем булды һуң? Хәйер, кем булһа ла, ул кешенең йөҙөнә күтәрелеп ҡарай алмаҫ ине. Ояты ни тора!...\nӘҙәбиәт / Проза // 27-05-2016, 12:43\nБөгөн күргән төшөнән Мәҙинә үҙенә иртәнән бирле урын тапмай аҙаплана. Имеш, уны төшөндә әллә ниндәй ҙур ҡара шар баҫып алып бара. Йығыла-ҡолай ҡаса, тик ҡасып ҡотола алмай. Хатта яҡынлашып уҡ, баҫа башланы. Тырышып-тырмашып уны кирегә этә, ә ул һаман баҫа. Мәҙинә тағы ла нығыраҡ этеп, ҡаршылаша. Уның һайын шар баҫа. Ҡотолоп булмай. Бышлығып-тирләп сыҡты... Һуңынан инде бөтә нәмә буталды, тамам ҡаңғырып, ҡатын нимә эшләргә белмәй, ҡысҡырып илай башланы. Билдәһеҙлек менән алышып, баҫлығып, нисектер уянып китте, кире әүен баҙарына китә алмай ыҙаланды. Башына килгән уйҙарынан ҡурҡып, хатта урынынан тороп, таңды йөрөп ҡаршыланы. Был ни хикмәт? Төштәрҙе бер бөгөн генә күрәме ни? Уларҙы әле күрә, әле онота, ни эшләп быныһы баштан сыҡмай ҡаңғырта, ни булды һуң был?.. Әллә берәй хәүеф тураһында иҫкәртәме?!...\nӘҙәбиәт / Проза // 27-05-2016, 12:22\nЮлай тәрбиәле, эшһөйәр ғаиләлә тыуып үҫте. Әсәһе уны яңғыҙ тәрбиәләне, ләкин малай етемлекте тойманы. Хәйер, халыҡ әйтмәксе, әсәйле етем түгел… Малай өйҙә ярҙамсыл, мәктәптә тырыш булды. Ҡышҡылыҡҡа утын әҙерләү, йыл әйләнәһенә бер саҡрымда ятҡан ҡоҙоҡтан һыу ташыу, йорт-ҡураны һәр саҡ тәртиптә тотоу – барыһы ла Юлай елкәһендә ине, сөнки әсәһе күберәк эштә була, арып ҡайта. Ә малайҙан бәләкәйерәктәре – ҡыҙҙар, шуға күрә һеңлеләренә ауыр эш йөкмәтмәҫкә тырыша....\nӘҙәбиәт / Проза // 13-05-2016, 13:01\nРус яҙыусыһы Вячеслав Пьецух Мәскәү ҡалаһында тыуған. Институт тамамлағас, мәктәптә тарихтан уҡыта, артабан "Дружба народов" журналының баш мөхәррире булып эшләй. Романдар, повестар, хикәйәләр авторы.\n...барыһына сәбәпсе – араҡы, өҫтәүенә, үтә шаяндар.\nА. Чехов. "Мужиктар".\nБеҙҙең ауыл Волганың бейек ярында, район ҡаласығынан ун саҡрым алыҫлыҡта тора. Борон уны "волость" тип йөрөткәндәр, бында теп-теүәл йөҙ илле һигеҙ крәҫтиән өйө, ике ҡабаҡ һәм ваҡ-төйәк лавкаһы булған. Лавкала законһыҙ рәүештә мискәнән сивуха* һатҡандар....\nТотҡон (булған хәл)\nӘҙәбиәт / Проза // 11-05-2016, 15:13\nБыл күңелһеҙ ваҡиға тураһында һис яҙғы килмәгәйне. Ышаныусан ир-аттарға һабаҡ булһын өсөн яҙам. Икенсе геройым үҙ теләге менәнме, әллә урланыпмы – йылдан ашыу юҡ. Бер ваҡыт, ҙур кредитын түләмәй тип, эҙләп йөрөнөләр. Аҡса алған документтың фотоһында Вәсил түгел, икенсе бер әҙәм ине. Полиция аша эҙләү һөҙөмтә бирмәне. Тимәк, Вәсилдең тере булыуы икеле. Һуңғы осорҙа бындай хәлдәр йышайҙы. Хатта ҡайһы берәүҙәр, иҫертеп, үҙ иптәшен дә һатып ебәрә, һаҡ йөрөгөҙ, асыҡ ауыҙ булмағыҙ....\nӘлли-бәлли бәүкәйе…(уртаһы һәм аҙағы)\nӘҙәбиәт / Проза // 25-04-2016, 11:04\nХикәйәнең башын уҡырға теләһәгеҙ ошо һылтанма буйынса үтегеҙ: http://www.ye02.ru/litra/proza/11185-lli-blli-bkye.html\n– Ҡайт. Әсәй үлде....\nУң яҡҡамы, һул яҡҡамы?\nӘҙәбиәт / Проза // 13-04-2016, 10:37\nЮл йөрөгәндә, ниндәй генә кешеләр менән осрашмайһың да, ниндәй генә яҙмыштар тураһында ишетмәйһең. Был юлы ла, ауыл осондағы туҡталышҡа сығып, күп тә торманым, ауыл яғынан килгән бер еңел машина килеп туҡтап, ултыртып алды....\nӘҙәбиәт / Проза // 12-04-2016, 12:50\n2015 йылда Башҡортостан «Китап» нәшриәте БР Башлығы грантына «Яңы офоҡтар» исемле хикәйәләр конкурсы иғлан иткәйне. Конкурсҡа килгән 29 ҡулъяҙманы танылған шағир һәм тәнҡитсе Фәнил Күзбәков, «Ағиҙел» журналының проза бүлеге мөхәррире Сабир Шәрипов, «Бельские просторы» журналының баш мөхәррире Юрий Горюхин, «Китап» нәшриәте директоры урынбаҫары, тәржемәсе Фәрит Әхмәҙиев баһаланы. Яҙмаларға авторҙарҙың исем-шәрифе ҡуйылмай, тик рәт һандары ғына һуғылып, тап кемдәрҙең еңеүсе булыуы хатта комиссия ағзалары өсөн дә һуңғаса сер булып ҡалды. Йәғни жюри ағзаларына бер ниндәй баҫым булмай, яҙмаларға ғәҙел баһа бирелде. Конкурста тәүге өс урынды Мөнир Ҡунафин, Баныу Ҡаһарманова һәм Артур Ҡазыханов яуланы. Мөнир Ҡунафиндың «Йөҙөп барған, ти, аттар диңгеҙҙә...» әҫәре донъя күреп, уҡыусылар тарафынан да юғары баһаланды. «Йәшлек» гәзитенең үҙ хәбәрсеһе Баныу Ҡаһарманованың ижади бәйгелә «Әлли-бәлли бәүкәйе…» хикәйәһе икенсе урынды алды.\nГәзит уҡыусылар иғтибарына коллегабыҙҙың ошо әҫәрен тәҡдим итәбеҙ....\nӘҙәбиәт / Проза // 5-04-2016, 15:11\nУрамда егерме беренсе быуат. Тормош етеш, халыҡ матур кейемле, байлыҡ заманы етте. Балалар ҙа мәктәптә подиумдарҙа йөрөгән моделдәр кеүек кейенә башланы. Миңә уларҙың былай кейенеүе бик оҡшамаһа ла, тормоштоң етеш булыуы шатландыра. Әле беҙ үҫкәндә әсәйем: “Эй, балам, беҙ бындай кейем кейеп үҫһәк, тик яҡшы билдәләргә генә уҡыр инек. Бына мин өс класс ҡына тамамланым, бүтән уҡыу бәхете теймәне, ҡәһәрле һуғыш бар хыялдарҙы юҡҡа сығарҙы. Бәлки, беҙ ҙә уҡып, ҙур ерҙә эшләр инек. Ун өс йәштә урман ҡырҡып йөрөнөк, аяҡта – сабата, өҫтә кейем юҡ, өшөп, туңып, ҡар ярып, Еңеү өсөн тип тырыштыҡ. Ә һеҙ ҡара күлдәк, аҡ алъяпҡыс кейеп, күбәләк кеүек таҫмалар тағып йөрөйһөгөҙ”, – тип әйтер ине....


Торлаҡҡа хаҡтар артыуына ҡаршы баҙар алымдары менән көрәшерг ә кәрәк\nҺуңғы йылдарҙа Башҡортостанда торлаҡҡа ипотека кредитының ярайһы уҡ йылдам үҫеүе күҙәтелә. Дәүләт ипотекаға Рәсәй\nхалҡының торлаҡ проблемаһын хәл итә алырлыҡ механизм итеп ҡ арай. Әммә бөгөн ипотека нимәгә әйләнде һәм ябай граждандарҙың кредит алып, үҙенең торлаҡ шарттарын яҡшыртыу мөмкинселеге бармы\nТарихҡа күҙ һалайыҡ. Рәсәйҙә "ипотека" төшөнсәһе һигеҙ йы л элек, ипотека кредиты тураһында закон ҡабул ителгәндән һуң барлыҡҡа килде. Әммә йәмғиәттең финанс - хужалыҡ тормошо\nэлементы булараҡ, ипотека беҙҙең эраға тиклем алтынсы быуатта, Боронғо Грецияла билдәле булған. Әйткәндәй, боронғо грек теленән тәржемә иткәндә, ипотека "терәк", "таяу" мәғәнәһен аңлата. Тик бөгөнгө ипотеканы рәсәйлеләр өсөн таяу\nтип әйтеп буламы Ҡыҙғанысҡа ҡаршы, статистика бының киреһен күрһәтә.\nИпотека кредиты үҫә башлау менән Башҡортостанда торлаҡҡа хаҡтар бер нисә тапҡыр күтәрелде. Быйылғы йылдың ғинуарынан ғына Өфөнөң күсемһеҙ милек буйынса икенсел баҙарында бер квадрат метрҙың хаҡы 70 проценттан ашыу күтәрелгән. Уртаса\nалғанда, хаҡтар аҙнаһына ике процент тирәһенә арта. Бөгөн ҡала буйынса бер "квадраттың" уртаса хаҡы 50 мең һум тәшкил итә.\nБеренсел торлаҡ баҙарында хаҡтар икенсел баҙарҙан бер нис ә пунктҡа ғына ҡалыша. Өс аҙна эсендә төҙөлөштәрҙә фатирҙарғ а хаҡ бер процентҡа күтәрелә. Бөгөн фатирҙарҙың бөтә типтары буйынса бер квадрат метрҙың уртаса хаҡы 42,24 мең һум тәшкил\nКүсемһеҙ милектә кемдең аҡсаһы әйләнә\nБелгестәр баһалауы буйынса, бындай хәл - торош бер нисә сәбәпкә бәйле барлыҡҡа килгән. Хаҡтарҙың үҫешенә, алда әйтелеүенсә, яңы торлаҡ тапшырыу күләме һаҡланғанда, ипотека кредитының йылдам үҫеше тәьҫир итә. Әммә, әгәр үткән йылда\nторлаҡҡа хаҡтар ни бары 40 процентҡа күтәрелһә, быйыл ул бөгөнгө 70 - тә лә туҡтап ҡалмаясаҡ. Үткән йылдың яҙында ҡаб ул ителгән өлөшләтә ҡатнашыу тураһындағы закон да өҫтәмә негатив фактор ролен уйнаны. Нәҡ шунан һуң төҙөүселәр төҙөлөштө туҡтатып торҙо, һөҙөмтәлә илдә яңы торлаҡты\nфайҙаланыуға тапшырыу 30 процентҡа ҡыҫҡарҙы, уны бер "квадратҡа" хаҡтың үҫешендә лә күрергә була.\nБөгөн Башҡортостанда финанс инструменттарының иң табышлыһы булараҡ, торлаҡ баҙарына күп аҡса индереүсе агрессив инвесторҙарҙың артыуын иҫәптән сығарырға ярамай. "Алгоритм" күсемһеҙ милек агентлығы директоры Артур Урманцев әйтеүе буйынса, бөгөн Өфөлә бындай инвесторҙар ( дөйөм алғанда, Мәскәү фирмалары, республиканың нефть бизнесы вәкилдәре һәм башҡалар) тотош квартал, хатта биҫтә\nтөҙөлөшөн инвестициялай. Һөҙөмтәлә яңы төҙөлөштәр нигеҙ һалынған ваҡыттан уҡ һатылып бөтә. Төҙөлөш тамамланғандан һуң йорттарҙың яңы хужалары күсемһеҙ милекте юғарыраҡ хаҡҡа һата.\nӘйткәндәй, төҙөүселәр үҙҙәре лә торлаҡ хаҡының артыуына булышлыҡ итә. Аҡса етмәү темаһына һөйләшеүҙәргә ҡарамаҫтан, төҙөлөш комплексының торлаҡҡа аҡсаһы бар. Әлеге ваҡытта риэлторҙарҙың төҙөлөш стадияһында фатир алыу буйынса тәҡдимдәре булмауы ла ошоно дәлилләй - яңы төҙөлөштәргә бәйле барлыҡ тәҡдимдәр ҙә әҙер торлаҡ буйынса бара. Йәғни, агрессив инвестрҙарҙың аҡсаһын ҡулда тотоусы төҙөүселәр фатирҙарҙы төҙөү стадияһында һатырға ашыҡмай, ҙурыраҡ килем алыу өсөн уларҙы тулыһынса әҙер булғансы бер аҙ тота\nБынан тыш, бөгөн Башҡортостандың күсемһеҙ милек баҙарында "первичка" буйынса ипотека кредиты үҫешә башлауы һиҙелә. Әлегә банкылар юғары проценттарға ( 20 - нән ашыу) займдар тәҡдим итә, әммә процент ставкаларының 13 - 15 процент кимәленә тиклем түбәнәйеү тенденцияһы күҙаллана. Тимәк, кредиттар халыҡ өсөн арзаныраҡ һәм ала алырлыҡ буласаҡ. Һәм был тағы ла фатирға хаҡтарҙың артыуына булышлыҡ итәсәк, тип билдәләй белгестәр.\nБөгөн, социаль һорау алыу мәғлүмәттәре буйынса, өфөлөләрҙе ң 75 проценты торлаҡ шарттарын яҡшыртыуға, күп өлөшө - ябай торлаҡҡа мохтаж. Респонденттарҙың 41 проценты ипотека ресурстары менән файҙаланырға, йәғни күсемһеҙ милеккә хаҡтарҙың артыуына йоғонто яһарға әҙер. Хәйер, "Өфө ҡалаһы ипотека кредиты агентлығы" асыҡ акционерҙар йәмғиәтенең генераль диреткоры Анатолий Мейзлер билдәләүенсә, Өфөлә потенциаль заемщиктарҙың төп ҡатламы "йыуылған", йәғни\nӨфөнөң тәүге взнос индереүгә, кредит алыу һәм уны түләүгә аҡсаһы булған халҡы үҙҙәренең торлаҡ мәсьәләһен хәл иткән инде. Бөгөн ипотека займдарын урта түгел, ә хәлле, бизнес - класс вәкилдәре ала. Әйткәндәй, ошондай тенденция Мәскәүҙә\nлә күҙәтелә. Бөгөн унда майҙаны буйынса ҙур булмаған торлаҡҡа - 40 - 50 квадрат метрлыҡ фатирҙарға хаҡтарҙың стагнацияһы билдәләнә. Был ябай һатып алыусының аҡсаһы булмағанлыҡтан, "уҙыштан" сығыуы эҙемтәһе. Бөгөн ябай мәскәүлеләрҙең ипотека килешеүе төҙөү өсөн тәүге взнос индереүгә лә аҡсаһы етмәй, тип билдәләй "РБК - Күсемһеҙ миле к". Әгәр элек фатир 60 мең доллар тороп, тәүге взнос 18 мең\nдоллар тәшкил итһә, бөгөн фатир 200 мең доллар тора, һәм беренсе взносҡа, ярашлы рәүештә, 60 мең доллар кәрәк - халыҡтың ул тиклем аҡсаһы юҡ. Шуға күрә күсемһеҙ милек\nбаҙарында юридик шәхестәр һәм хәлле граждандар ғына ҡалыуы тураһында әйтергә мөмкин. Һуңғылары Рәсәйҙә, билдәле, күп түгел, шуға күрә, аналитиктар күҙаллауынса, яҡын арала нәҡ\nһатып алыу һәләте хаҡтарҙың үҫешен тотҡарлаусы төп факторға\nӨфө, Башҡортостан, тотош Рәсәйҙең күсемһеҙ милек баҙары артабан нисек үҫешәсәк Был ҙур дәрәжәлә закондар сығарыусы npc`md`pға һәм башҡарма власҡа бәйле. Үткән йылдағы хаталарҙан һуң ( шул уҡ өлөшләтә ҡатнашыу тураһындағы закон) , Дәүләт Думаһы депутаттары, ниһайәт, хәлде төҙәтеү өҫтөндә эшләргә ҡарар итте. Атап әйткәндә, бөгөн Рәсәй парламентарийҙары ҡарамағына иҫке торлаҡты һүтеү менән шөғөлләнәсәк төҙөүселәр өсөн төҙөлөш майҙандары буйынса сауҙалашыуҙан азат итеүҙе күҙ уңында тотоусы закон сығарыу\nинициативаһы тәҡдим ителә.\nҒөмүмән, баҙарға ҡаршы баҙар алымдары менән көрәшергә кәрәк, тип һанай БР Дәүләт Йыйылышы - Ҡоролтайҙың Сәнәғәт,\nтөҙөлөш, транспорт, элемтә, энергетика һәм эшҡыуарлыҡ буйынса комитеты рәйесе урынбаҫары Дмитрий Купцов. Уның фекере буйынса, торлаҡ төҙөлөшө күләмдәрен арттырыу өсөн үҙенсәлекле "йырып сығыу" ҡарарын табырға кәрәк - үҙ ваҡытында "хрущевкалар" кеүек, мәҫәлән. Ә күсемһеҙ милек баҙарындағы "уйынсылар" өсөн торлаҡҡа бәйле прогрессив һалымдар шкалаһы индерергә мөмкин. Бынан тыш халыҡтың күсемһеҙ милектә табыш эшләмәгән, ә ысынлап та уға мохтаж булған ҡатламы өсөн торлаҡ төҙөүгә дәүләт заказы булдырыу мотлаҡ.


Йөрәктәрҙә мәңге ҡалыр Еңеү көнө!\n13 Май , 11:25\nБөйөк Ватан һуғышы тамамланыуға күпме йылдар үтеп, күпме һыуҙар аҡһа ла, бер кем дә ауыр һынау осорон онотмай. Яу яланында, Тыуған илен яҡлап ятып ҡалған һалдаттарҙы, һәләк булған ғәйепһеҙ халыҡты онотоп буламы ни? Юҡ! Бына инде Бөйөк Еңеүгә 77 йыл тулды.\nЙола буйынса, был көндә республиканың һәр ҡалаһында һәм район үҙәктәрендә матур байрам ойошторола. Салауат та, йылдағыса, бөйөк байрамды лайыҡлы итеп үткәрҙе. Байрам иртәһе “Мәңгелек ут” мемориаль комплексында уҙған митингтан башланды. Еңеү көнөндә илебеҙ батырҙарын иҫкә алыу өсөн ҡала халҡы, һуғыш ветерандары, тыл һәм хеҙмәт эшселәре, блокада осоронда йәшәүселәр, тол ҡалған ҡатындар йыйылды.\n– Ҡәҙерле ветерандар, хөрмәтле салауаттар! Бөгөн бөйөк байрам – Еңеү көнө. Беҙҙең һалдаттар Еңеү өсөн бар көсөн һалған, үҙен аямай, фашистарға ҡаршы көрәшкән. Уларҙың ҡыйыулыҡтары тарихта рух һәм ихтыяр көсө булараҡ яҙылып ҡалған. Бөйөк илебеҙҙең төрлө милләт вәкиле иңгә-иң тороп фашистарға ҡаршы барған. Улар барыһы ла үлемһеҙ ҡаһарманлыҡ күрһәткән. Беҙ улар алдында баш эйәбеҙ, – тип ҡала хакимиәте башлығы Игорь Миронов сығыш яһағандан һуң, бер минут тынлыҡ иғлан итте һәм автоматтарҙан залп бирелде.\nСалауат хакимиәте башлығы стипендиаты, пионер-инструктор, Рәсәй уҡыусылары хәрәкәте лидеры Роман Трунов, был бөйөк көн хәтер, шатлыҡ һәм ғорурлыҡ көнө лә, тип иҫәпләй.\n«Йәш армия» Бөтә Рәсәй балалар-үҫмерҙәр хәрби-патриотик хәрәкәте исеменән ҡалабыҙҙың йәш армеецы Полина Шершукова һүҙ алды:\n– Хөрмәтле ветерандар, Еңеү көнөндә һеҙгә рәхмәт һүҙҙәрен еткерәм. Һеҙҙең ҡыйыулығығыҙ, намыҫығыҙ, тоғролоғоғоҙ һәм Тыуған илегеҙгә булған һөйөү дошмандарҙы еңеп, азатлыҡ яуларға һәм Еңеү тәмен татырға мөмкинлек бирҙе. Беҙ, киләсәгебеҙ өсөн, һеҙҙең батырлыҡтарығыҙҙы мәңге иҫләргә бурыслыбыҙ!\nМитинг бөтә ҡатнашыусыларҙың “Мәңгелек ут”ҡа сәскәләр һалыуы менән тамамланды.\nАртабан ветерандар һәм тыл эшселәре, Еңеү Парадында ҡатнашыу өсөн, ретроавтомобилдәрҙә ҡалабыҙҙың төп майҙанына юлланды.\nПарадты Салауат ҡалаһының хәрби комиссары, полковник Фәндәлиф Ниғмәтдинов ҡабул итте. Парад иҫәбен һәм рапортты подполковник Илдар Исламғолов тапшырҙы. Улар байрамға теҙелгән колонналарҙы сәләмләп һәм ҡотлап үтеп сыҡҡас, тантаналы митинг асыҡ тип иғлан ителде.\nҠотлау телмәре менән ҡала хакимиәте башлығы Игорь Миронов сығыш яһаны. Салауат халҡы метроном һуғыуы аҫтында, аяҙ күк йөҙө, киләсәк өсөн көрәшкән батырҙарҙы иҫкә алды.\nВетерандар исеменән митингта Бөйөк Ватан һуғышында ҡатнашҡан, Салауат ҡалаһының Почетлы гражданы Таис Ғөбәй улы Колышев сығыш яһаны.\n– Бөйөк Еңеү көнөндә беҙҙе шатлыҡ һәм ҡайғы тойғолары ялмап ала. Илде фашистарҙан яҡлаусылар һәм һуғыш осоронан һуң тылда эшләүселәр алдында баш эйәбеҙ. Тыуған илде азат итеүселәр тураһында хәтер мәңге йәшәйәсәк. Байрам менән! – тине ул.\nБөйөк Ватан һуғышы ветераны Владимир Пискарев та ҡотлауҙарға ҡушылды:\n– Еңеүҙең 77 йыллығы менән ҡотлайым! Беҙҙең илебеҙ өҫтөндә бер ваҡытта ла ҡораллы самолеттар күтәрелмәүен һәм Ерҙә гел тыныс ҡына хеҙмәт булыуын теләйем, – тине һәм йәштәргә бағышлап шиғыр һөйләне.\nМитингта 1-се гимназияның 11-се класс уҡыусыһы Ева Йыһангирова ҡатнашты. Уға һүҙ юҡҡа ғына бирелмәгән, ул бөтә Рәсәй, республика, ҡала конкурстары һәм олимпиадалары еңеүсеһе, үҙ хеҙмәте өсөн ике тапҡыр Башҡортостан Республикаһы Башлығы стипендияһына лайыҡ булған.\n– Беҙ һеҙҙең тырышлыҡтарығыҙға тап төшөрмәҫкә, нәсихәттәрегеҙҙе үтәргә, йолаларығыҙҙы дауам итергә, тырышып уҡырға һәм илебеҙҙең бөйөклөгө һәм сәскә атыуы өсөн бар көсөбөҙҙө һалырға һүҙ бирәбеҙ! – тине Ева.\nБайрамдың киләһе өлөшө – тантаналы парад. Ул Фәндәлиф Ниғмәтдиновтың командаһынан башланды. Тәүгеләрҙән булып майҙанға 2-се кадет мәктәбенең 11-се класс уҡыусыларынан торған байраҡ йөрөтөүселәр төркөмө сыҡты. Улар артынан теҙелгән колоннала мәктәптең ҡалған уҡыусылары атлай. Кадет мәктәбе уҡыусылары “Ватан кадеттары” хәрби-патриотик слетының, “Иң яҡшы кадет” республика конкурсының призерҙары һәм еңеүселәре булып тора. Мәктәп Афғанстанда хәрби бурысын үтәгәндә һәләк булған Виктор Карпов исемен йөрөтә.\nПарадты 1-се гимназия уҡыусылары дауам итте. Был уҡыу йорто - “Лихачев уҡыуҙары”, “Пушкин шәме” кеүек гимназияның визит картаһына әүерелгән йолалары менән данлы ҡалабыҙҙың иң иҫке уҡыу биналарының береһе.\nКиләһе колоннала 2-се гимназия уҡыусылары үтте. Был белем биреү учреждениеһы Рәсәйҙең иң яҡшы – 500, Башҡортостандың иң яҡшы 30 мәктәбе исемлегенә ингән.\nПарадта шулай уҡ 22-се мәктәп уҡыусылары ҡатнашты. Быйыл Октябрҙең 50 йыллығы стадионында йыл һайын үткәрелгән масштаблы патриотик акция – “Сафта йөрөү һәм хәрби йыр” ҡала смотр-конкурсында тап ошо мәктәп вәкилдәре конкурстың еңеүселәре булды.\nКолонна составында яугир-интернационалистар, локаль конфликттар ветерандары һәм ҡатнашыусылары үтте. Хәрби дандың иң яҡшы йолаларын дауам итеп, илебеҙҙең дәүләт мәнфәғәттәрен яҡлап, меңәрләгән һалдат һәм офицерҙар еңел булмаған хеҙмәт алып барған. Яугир-интернационалистарҙың һәм локаль конфликтарҙа ҡатнашыусыларҙың батырлығы Рәсәй тарихында патриотизм, Ватанға хеҙмәт итеү һәм ҡыйыулыҡ өлгөһө булараҡ һаҡланып ҡалыр.\nТигеҙ рәттәр менән Федераль яза башҡарыу системаһы учреждениелары хеҙмәткәрҙәре үтте, улар Рәсәй граждандарының конституцион хоҡуҡтарын һаҡлауға һәм үтәүгә тос өлөш индерә.\nПарад колонналарында Салауат медицина колледжы студенттарын да күрергә мөмкин ине. Был уҡыу йорто 11 000-дән ашыу юғары квалификациялы урта звено белгестәрен әҙерләгән.\nУлар артынан Салауат индустриаль колледж студенттары килә. Колледж ҡалабыҙҙың сәнәғәт компаниялары һәм предприятиеларына яҡшы белемле белгестәр һәм хеҙмәткәрҙәр әҙерләй.\nКиләһе колоннала – Салауат механик-төҙөү колледжы студенттары. Был белем усағы 60 йыл буйына ҡала, республика төҙөлөш һәм сәнәғәт ойошмаларын профессиональ кадрҙар менән тәьмин итә.\nКолоннаны “Йәш армия” Бөтә Рәсәй хәрби-патриотик йәмәғәт хәрәкәтенең Салауат штабы ҡатнашыусылары япты.\nАртабан машиналар парады башланды. Быйыл, ғәҙәттәгесә, ЗИЛ, ГАЗ-21, ГАЗ-67, ГАЗ М-20 “Победа” автомобилдәренән торған колонналар булманы. Әммә салауаттарҙы икенсе төрлө “Еңеү беҙҙеке буласаҡ”, “Моряктар батырлығы”, “Ялан госпитале”, “Ура, Еңеү!”, “Халыҡтар дуҫлығы”, “Һәр ваҡыт тыныслыҡ булһын”, “Балалар сәнғәте”, “Беҙҙең ҡала – Салауат” тематикаларына ярашлы биҙәлгән театрлаштырылған сағыу машиналар ҡыуандырҙы. Хатта “Фронт концерт бригадаһы” машинаһы ла бар ине. Әлбиттә, сөнки һалдатты яу яланында йыр һәр ваҡыт оҙатып барған, ул фронт тормошо ауырлыҡтарын үтергә, яугирҙарҙың рухын күтәрергә, уларҙы берләштерергә ярҙам иткән.\nЙола буйынса, тантаналы парад сағыу концерт менән тамамланды.\nХалыҡтың көтөп алған байрам өлөшө – “Үлемһеҙ полк”. Коронавирус пандемияһы сәбәпле, ике йыл был акция кисектерелгән ине. Ә теләүселәр тик онлайн форматта ғына ҡушыла алғайны. Быйыл был сикләүҙәр булманы һәм рәсәйҙәр традицион рәүештә, ҡулдарына Бөйөк Ватан һуғышында ҡатнашыусы туғандарының портреттарын тотоп, “Үлемһеҙ полк”ка сыҡты. Ҡатнашыусылар иртә менән Матросов бульварында йыйыла башланы. Йола буйынса колонналар Беренсе май урамын һәм Ленин майҙанын урап үтте. Быйыл “Үлемһеҙ полк” акцияһында ҡалабыҙҙа 13 000 кеше ҡатнашырға теләк белдерҙе!\nАлена Бизикина фотолары.


Евразиясылыҡ һәм этностар яҙмышы » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Йәмғиәт » Евразиясылыҡ һәм этностар яҙмышы\nЕвразиясылыҡ һәм этностар яҙмышы 08.02.2014 // Йәмғиәт\nХIV быуат башында, Алтын Урҙаның иң көслө хандарының береһе Үзбәк хан дәүерендә, Ислам дәүләт дине итеп индерелгәндән һуң да, Урыҫ православие сиркәүенә мөнәсәбәт үҙгәрмәгәнлеге хаҡында әйткәйнек инде. Л. Гумилев, Мәскәү Рәсәйе тарихының мәжүси Сыңғыҙхандың христианлыҡҡа мөнәсәбәтенән килгән тәжрибәгә бәйле булғанын күрһәтеп, унда православие сиркәүенең дә ҙур роль уйнағанын билдәләй. Һуңғыһының Исламдың Алтын Урҙала дәүләт дине итеп танылғандан һуң да абруйын һаҡлап ҡала алыуы — быға дәлил. Рәсәйҙәге бөгөнгө конфессия-ара мөнәсәбәттәр шунан башланған, тип раҫлау ҙа артыҡ булмаҫтыр. Ә был тәжрибә, алда һүҙ булған Юрматы ырыуы шәжәрәһенән белеүебеҙсә, ХIV быуат уртаһында Мәскәү Рәсәйенең Ислам диненә мөнәсәбәтендә асыҡ сағылыш таба. Шулай итеп, Исламдың үҙ ваҡытында христианлыҡҡа ыңғай мөнәсәбәте башҡорт ырыуҙары Рәсәй дәүләте составына ингәндә үҙ емешен бирә. Башҡорттар шул арҡала үҙ динендә тороу, йолаларын тотоу иркендә ҡала. Аҙаҡ килеп, 225 йыл элек башҡорт ерендә тотош Рәсәй мосолмандары өсөн үҙәк хеҙмәтен үтәгән Диниә назаратының ойошторолоуы ла — шуның һөҙөмтәһелер.\nОшо тарихи ваҡиғаға арналған йыйылышта Президент Владимир Путин, Исламды илдең мәҙәни кодының сағыу элементы тип баһалау менән бергә, уның алдына Рәсәй дәүләтен нығытыу юлында Урыҫ православие сиркәүе менән партнерҙарса мөнәсәбәтте нығытыу кәрәклеген тәүге урынға ҡуйҙы. Шуның менән ул динебеҙҙең ил тормошонда тотҡан урынын тағы ла бер баҫҡысҡа күтәргәндәй итте, Ислам менән Православие сиркәүе араһындағы күп быуатлыҡ конфессия-ара мөнәсәбәттең яңы сифат алғанын билдәләгәндәй булды. Күп милләтле Рәсәйгә үҙ-ара татыулыҡ нигеҙендә хасил булған рухи берҙәмлек хас, тине В. Путин. Ул Исламдың Ватанына һәр саҡ тоғро булыуын, уға ихлас хеҙмәт итеүен күренекле дин әһеле, мөфтөй Ғабдрахман Рәсүлевтең һүҙҙәре менән дәлилләне. "Мосолмандар Пәйғәмбәребеҙҙең "Тыуған илгә һөйөү — динеңдең бер киҫәге" тигән һүҙҙәрен онотмай", — тигән мөфтөй хәҙрәт. Быны ул Бөйөк Ватан һуғышы йылдарында мосолман дин әһелдәренең Өфөлә уҙғарылған съезында әйткән. Мосолмандарҙың ошо дини бойороҡҡа ла, Ватанына ла һәр ваҡыт тоғро булыуын, уларҙың илебеҙҙең башҡа халыҡтары менән бергә немец фашизмын тар-мар итеүгә индергән өлөшөн юғары баһаланы Рәсәй Президенты.\nВ. Путин, Ислам һәм Рәсәй тарихының тығыҙ бәйлелеген билдәләп, ҡайһы бер сәйәси көстәрҙең Исламды, атап әйткәндә, уның радикаль ағымын файҙаланып, дәүләтте көсһөҙләндереү маҡсатында төрлө этник төркөм араһында мосолман общиналарының үҙ эсендә ҡаршылыҡ тыуҙырыуҙы маҡсат итеп ҡуйып эш итеүенә иғтибарҙы йүнәлтте. Шунан сығып, Рәсәй Президенты, традицион Исламдың дөйөм Рәсәй беришлегенең (идентичность) мөһим рухи компоненты булараҡ ыңғай образын булдырыуға туҡталып, уның мосолман йәштәрен тәрбиәләүҙә ғәйәт ҙур әһәмиәткә эйәлеген күрһәтте. Был тотош ил өсөн мөһим.\nРәсәй Исламының үҙенең күп быуатлыҡ тәжрибәһенә һәм бай дини мираҫҡа таянып, үҙ һүҙен әйтергә барлыҡ мөмкинлектәре бар, ти В. Путин. Шунан сығып, ул илдең дини майҙанының суверенлығына өлгәшеү өсөн уның үҙ Ислам дини мәктәбен (әлбиттә, был төшөнсә киң мәғәнәһендә алына. — З.Н.) яңынан тыуҙырыу бурысын ҡуя. Был мәктәп тәғлимәтенең дини кешеләргә аңлайышлы һәм абруйлы һүҙ булыуы мөһим. Ул шул уҡ ваҡытта дин әһелдәренең Рәсәйҙә, тотош донъяла барған көнүҙәк ваҡиғаларға ваҡытында үҙ ҡарашын белдереп, уларҙы әхлаҡи күҙлектән изгелек менән яуызлыҡҡа айырып, үҙ баһаһын биреү мөмкинлеген тыуҙырыр ине. Был сит ил авторҙарының дини һәм популяр баҫмаларын урыҫ теленә тәржемә итеү ихтыяжына ла бәйле. Шулай уҡ мосолман динен өйрәтеүҙә иң киң ҡулланылған текстарҙы урыҫсаға әйләндереү өсөн дә кәрәк. Ошо һәм башҡа саралар Рәсәй Ислам берекмәләренә экстремистик характерҙағы баҫмаларҙың таралыуына юл ҡуймауға булышлыҡ итер ине, тип күрһәтте В. Путин. Был йәһәттән евразиясылыҡтың һәр этностың, диндең үҙаллылығын яҡлауы менән Рәсәй Президенты ҡуйған бурыстарға ауаздаш икәнлеге аңлашыла, әлбиттә.\nОшо күҙлектән Евразия концепцияһының төп шарты булған этностарға, конфессияларға төбәп әйтелгән "Үҙ-үҙеңде танып бел", "Үҙең булып ҡал" тигән девиз тағы ла көслөрәк яңғырай. Әлбиттә, этник сығышыңды белмәй, танымай тороп, үҙең булып ҡалыу мөмкин түгелдер. Ә һәр этностың хәҙергеһе, үткәне, юрматылар шәжәрәһендә әйтелгәнсә, тотҡан дине, тормош ҡағиҙәһе бар. Евразиясылыҡ идеяһы уларҙың һәр береһе алдына үҙе булып ҡалыу өсөн тарихын белеү бурысын ҡуя ла. Теләгән бер этностың киләсәге өсөн мөһим булған бындай шарт үҙенең эске энергияһы менән Европаны берҙән-бер мәҙәниәт үҙәге итеп таныуҙы һәм танытыуҙы алға һөргән "Евроүҙәк" психологияһына ҡаршы тороуға, уның йоғонтоһонан һаҡланыуға йүнәлтелгән, Евразия концепцияһы иһә бындай үҙәктәрҙең күплеген — һәр этностың үҙенеке барлығын — раҫлауға нигеҙләнгән.\nЕвразиясылыҡ идеяһы В. Путиндың Рәсәй Президентын һайлау алды көндәрендә донъя күргән "Рәсәй: милли мәсьәлә" исемле мәҡәләһендә, "Валдай" клубы ултырышында һәм Рәсәй мосолмандары Үҙәк диниә назаратының 225 йыллығына арналған йыйылыштағы сығышында, атап телгә алынмаһа ла, асыҡ сағылыш тапты. Анығыраҡ итеп әйткәндә, ул тағы ла аныҡландырыла төштө.\nӨфөлә Ислам диненә бирелгән юғары баһала, уның ил мәҙәниәтенең сағыу элементы тип аталыуында Рәсәй мосолмандары Үҙәк диниә назаратының үҙендә ойошторолоуына сәбәпсе булған Башҡортостан мосолмандарының да, һис шикһеҙ, үҙ өлөшө бар. Башҡорт еренең дә, тип өҫтәп китеү ҙә артыҡ булмаҫтыр, сөнки республикабыҙ Президенты бер интервьюһында: "Башҡортостан ул башҡорт ере тигәнде аңлата", — тип өҙөп кенә әйтеп ҡуйғайны. Уның шулай уҡ икенсе бер тапҡыр: "Беҙ, евразиясылар, сығышыбыҙ менән башҡорттар, мосолмандар", — тип белдереүе лә В. Путиндың Ислам диненә биргән баһаһына ауаздаш.\nРәсәй Президентының Евразия иҡтисади договоры тураһындағы һөйләшеүҙәрҙең башында тороуы уның Ислам диненә ҡарашының ҡиммәтен бермә-бер арттыра. Быны уҙған быуаттың 20-се йылдарында Евразия-Рәсәй (СССР) этногеографик картаһын хасил иткән этностарҙың үҙаллылығы, именлеге, киләсәге өсөн ныҡлы гарант сифатында ҡабул итеү хаҡ булыр. Рөстәм Хәмитовтың Башҡортостандың бөгөнгөһөн өс аспектта күҙаллауы ла шуға ҡайтып ҡала, тип уйларға кәрәктер. Һис һүҙһеҙ, Башҡортостан, йәғни күп милләтле һәм күп конфессиялы башҡорт ере — ундағы йәшәгән һәр этностың үҙен үҙе танып белеүе һәм үҙе булып ҡалыуы менән евразиясылыҡтың сағыу өлгөһө. Шул уҡ ваҡытта ошо ергә исем биргән башҡорттар ҙа этник сығышына тоғро хәлдә үҙаллы этнос булып ҡала. Өҫтәүенә Х быуат башында Бағдадтан Иҙел буйы Болғар дәүләтенә килгән делегация секретары Ибн Фаҙландың мосолман башҡорт менән осрашҡан дәүерҙән башҡорттарҙың Ислам динен үҙ итеүе билдәле.\nЮғарыла әйтелгәнсә фекер йөрөткәндә, евразиясылыҡ — күп милләтле һәм конфессиялы Рәсәй өсөн тарихтың үҙе тарафынан хәл ителгән ижтимағи-сәйәси һәм рухи-мәҙәни күренеш. Көнсығыш менән Көнбайышты, Азия менән Европаны тоташтырып торған Рәсәйҙең сик һыҙығында ятҡан Башҡортостан да — шул тарихтың юйылмаҫлыҡ бер бите. Ул — илдең бүтән төбәктәренә ҡарағанда Евразиясылыҡ идеяһының күпкә нығыраҡ ғәмәлдә булыуын тапҡан боронғо ер.\nБашҡортостан Фәндәр академияһының почетлы академигы.\nТотош уҡырға 1 742\nТотош уҡырға 1 403\nТотош уҡырға 1 752\nТотош уҡырға 1 791\nТотош уҡырға 1 614\nТотош уҡырға 1 801\nТотош уҡырға 1 457\nТотош уҡырға 1 864\nТотош уҡырға 573


Еңел сәнәғәт предприятиелары проблемалары тикшерелде // Иҡтисад | новости башинформ.рф\nЕңел сәнәғәт предприятиелары проблемалары тикшерелде\n10:28, 20 ноября 2009 Иҡтисад\n19 ноябрҙә БР Сәнәғәт һәм тышҡы иҡтисади бәйләнештәр министрлығында үткәрелгән сираттағы ултырышта Башҡортостандың айырым еңел сәнәғәт предприятиеларындағы хәл, проблемалар һәм 2010 йылға перспективалар тикшерелде.\nУлтырыш БР сәнәғәт һәм тышҡы иҡтисади бәйләнештәр министры урынбаҫары Евгений Сафонов рәйеслегендә үтте. Тармаҡ эшмәкәрлегендәге ябай булмаған мәсьәләләрҙе тикшереүгә Өфө, Нефтекама, Туймазы хакимиәттәре вәкилдәре, министрлыҡ хеҙмәткәрҙәре, еңел сәнәғәт предприятиелары етәкселәре саҡырылды.\nЕвгений Сафонов әйтеүенсә, ил иҡтисадына ҡағылған көрсөк республиканың еңел сәнәғәтендә айырыуса һиҙелерлек сағылды. Бында етештереүҙең кәмеү темптары айырыуса юғары, продукцияға заказдар кәмей, эш хаҡы күпкә түбән. Еңел сәнәғәттең ҡатмарлы хәлен, бер яҡтан, сеймалға һәм тәбиғи монополиялар хеҙмәтләндереүҙәренә, икенсе яҡтан, әҙер продукцияға хаҡтар айырмаһы тағы ла тәрәнәйтә. Продукцияға хаҡтар артыуы сеймалға һәм энергияға хаҡтар үҫеше артынан “өлгөрмәй”.\nБылтыр йыл аҙағынан әйләнештәге средстволарға кредиттар алыу ҡыйынлашты. Предприятиеларҙың сеймал менән тәьмин итеүселәр һәм продукция ҡулланыусылар менән үҙ-ара иҫәп-хисап яһау хәле ҡырҡа киҫкенләште.\nБыйыл 10 айҙа, Дәүләт статистика комитеты мәғлүмәттәренә ҡарағанда, Башҡортостандың туҡыу һәм тегеү производствоһында 2,2 миллиард һумлыҡ тауарҙар тейәп оҙатылды, был уҙған йыл кимәленән 16 процентҡа кәмерәк. Сәнәғәт производствоһы индексы 80,8 процент тәшкил итте.\nКомиссия ултырышында «Эш кейеме комбинаты» ябыҡ акционерҙар йәмғиәте, «Искож», «Өфө трикотаж фабрикаһы», «Өфө кизе-мамыҡ комбинаты» асыҡ акционерҙар йәмғиәттәре етәкселәренең отчеттары тыңланды. Һәр предприятиеның үҙ проблемалары, әммә производствоны яңыртыуға, энергияны һаҡсыл тотоноуға һәм тауарҙарҙың үҙҡиммәтенә йоғонто яһаусы сығымдарҙы кәметеүгә курс алған урындарҙа яҡшы яҡҡа үҙгәрештәр һиҙелерлек.\nТеги: сәнәғәт, комиссия


«Яҙ көнө ҡара тупраҡлы ер хуш еҫтәр бөркөп торған һутлы үлән менән ҡапланғас, ә ҡыш буйы ныҡ ябыҡҡан бейәләр көрәйгәс, барлыҡ арандарҙа ҡымыҙ әҙерләү башлана. Сабыйҙарҙан алып ҡарыуһыҙ ҡарттарға тиклем, кем эсә ала, бөтәһе лә ошо шифалы, аҫыл батырҙар эсемлеген эсәләр һәм ғәжәп хәл: һалҡын ҡыштың ауырыу сырхауҙары ла юҡҡа сыға, хатта ҡартлыҡтан һурылған, тартылған нурһыҙ йөҙҙәр ҙә тулылана, алһыулана», – тип һоҡланып (таң ҡалып) баһалаған ҡымыҙҙы урыҫ яҙыусыһы Сергей Аксаков.\nҠымыҙ – бейә һөтөнән әҙерләнгән эсемлек. Был сихәтле аҙыҡ аппетитты яҡшырта, ашҡаҙан-эсәк эшмәкәрлеген көйләй, нервы системаһына, йөрәккә ыңғай тәьҫир итә. Унда туберкулез һәм эсәк инфекцияһын тыуҙырыусы вирустар менән көрәшеүсе матдәләр бар.\nҠымыҙ, борондан килгәнсә, бик ябай ысул менән әҙерләнә. Бының өсөн ағас көбө һәм оҙон таяҡтың осона беркетелгән яҫы ағастан эшләнгән болғатҡыс ҡулланалар.\nБорон ҡымыҙҙы турһыҡта ла етештергәндәр. Уның эсенә эсемлекте болғатып торор өсөн көрәккә оҡшатып эшләнгән таяҡ тығып ҡуйғандар. Эсемлек әсеп сығыуға — ҡымыҙ ҙа әҙер. Тик был әле башы ғына. Ошолай әҙерләнгән ҡымыҙ кәмегән һайын, уға фәҡәт һөт өҫтәп торалар һәм эсемлек тамам әсеһен өсөн туҡтауһыҙ болғаталар. Ҡымыҙҙы ни тиклем күберәк һәм оҙағыраҡ болғатһаң, шул тиклем сифаты яҡшыра.\nӘгәр ҙә өй шарттарында ҡымыҙ яһап эсергә теләһәгеҙ, уны ҙур быяла банкала ла бешергә мөмкин. Әсегән бейә һөтөн һауытҡа һалып, уға яңы ғына һауылған һөт ҡушып болғаталар ҙа банканың ҡапҡасын ябып, бер-ике сәғәт буйы туҡтауһыҙ тиерлек бешәләр (болғаталар). Банка йылы урында торорға тейеш. Бер аҙҙан, әгәр ҡымыҙҙың өҫтөнә һыуы һарҡып сыға башлаһа, 1 – 2 аш ҡалағы самаһы шәкәр ҡомо ҡушып, йәнә берәр сәғәт бешәләр. Әсеүе һәм бешеүе еткән ҡымыҙ болғатҡан саҡта күперелеп торор.\nҠымыҙ бешеү өсөн ағас күнәгегеҙ, бешкәгегеҙ булһа, эсемлек бигерәк тә уңыр. Йәй, көндәр эҫе торғанлыҡтан, ҡымыҙ тиҙ әсеп, иҫкереп бара, шуға күрә ҡымыҙ бешер алдынан ҡоро ағас таптарына йәки ҡайын туҙына ут төртөп күнәкте шуның өҫтөнә ҡаплап, ыҫлап алырға кәрәк. Шулай иткәндә ҡымыҙ тәмле лә була, оҙағыраҡ та һаҡлана.


Иманға теләк | Әбйәлил - Абзелил\nӘбйәлил - Абзелил > Дин > Иманға килеү өсөн теләк кәрәк\nИманлы тормошҡа барыу юлдары »\nИманға килеү өсөн теләк кәрәк\nҠөрьән өйрәтә: «Сәфәрҙәрҙә йөрөп ҡарағыҙ. Аллаһ хөкөмдәрен кире ҡаҡҡандар менән нимә булып бөткәнен дә күрмәй ҡалмаҫһығыҙ», — ти\nӘн-Нәхл (Бал ҡорттары) сүрәһе, 36 –сы аят\nБәндә ул – Ерҙең үҙе кеүек: яҡтылыҡты ҡояштан ала, ҡараңғылыҡ — уның үҙ шәүләһе. Бер кешене лә Аллаһ аҙашыу юлына төшөргә мәжбүр итмәй, аҙашыу юлын ул үҙе таба. Аллаһ беҙҙе тура юлдан алып бара, юлдан тайып төшкәндәр — үҙебеҙ.\nТағы ла өйрәтә Ҡөрьән: «Һәр халыҡҡа Беҙ шәриғәт хөкөмдәренең айырым тәртибен эшләп бирҙек. Был хөкөмдәрҙе улар үтәп тора, һәр кем үҙ динен тота. Шуға ла башҡа диндәге кешеләр Ислам хаҡында һинең менән тартышмаһындар. Уны Аллаһ ихтыярына ҡалдырһындар», — ти.\nӘл-Хаджж (Хаж) сүрәһе, 67 – се аят\nИманға килеү — үҙеңдә күркәм холоҡ тәрбиәләү. Ғибәҙәт һәм ғәҙәт бәндәләргә файҙаға ғына булған өсөн дә кешегә уны үҙ ирке менән һайлау хоҡуғы ла бирелгән, дингә бер кемде лә көсләп индереп, булмай. Иман ул — тормоштоң үҙе. Үҙ-ара мөнәсәбәттәр, үҙебеҙ йәшәгән мөхиттең тәртип ҡыҫаларында була алыуы, ғүмер итеүҙең мәғәнәһе хаҡында уйлана белеүҙәр аша килә. Килгән сағында ла кеше күңеле иманды ҡабул итер өсөн әҙер, асыҡ булырға тейеш. Улай булмаһа юлдың бәләләр өсөн асылып ҡуйыуы бар.\nҠөрьән өйрәтә: «Әгәр ҙә инде Аллаһ һине бәләләргә юлыҡтырһа, был бәләнән һине Аллаһтың үҙенән башҡа бер кем дә ҡотҡара алмаҫ. Үҙе теләһә Ул һиңә рәхмәт-бәрәкәттәрен бирер, Ул биргән рәхмәт- бәрәкәттәрҙе башҡа бер кем дә юҡҡа сығара алмаҫ. Үҙ ҡолдарынан Ул үҙе теләгән кешеһенә игелек бирә.\nУл бит — ярлыҡаусы, мәрхәмәт-шәфҡәт эйәһе», — ти.\nВаҡытҡа, төрлө хәл-әхүәлдәргә ҡарап Аллаһ игелектәрҙе үҙ хикмәте менән бирә. Кешеләр эшләп торған гонаһтарҙы ла Үҙ хикмәте менән ярлыҡап, мәрхәмәт-шәфҡәтен күрһәтеп тора. Аллаһта ул етерлек.\nМәрхәмәт-шәфҡәт тигән нәмә күп ваҡыт беҙҙең үҙебеҙҙә самалы. Аллаһҡа ҡарата ла, кешеләргә, тирә-йүнгә, ғүмергә һәм... үҙебеҙгә ҡарата ла.\nАуырлыҡтар килтереп, әрнеү һәм ғазаптарын бирә икән, ғазап һәм әрнеүҙәрҙән дә кешене үҙе генә ҡотҡара ала.\nСәләмәтлек, бәхет, байлыҡ һәм донъяның башҡа төрлө ниғмәттәрен бирһә йәки бирергә теләһә, бер кем уға ҡаршы тора алмай.\n«Йунус» (Юныс) сүрәһенең 107-се аятына мәғәнәүи тәржемә һәм шәрехтәр\n«Уларға әйт! — ти Аллаһ. — «Эй, кешеләр! Раббығыҙҙан һеҙгә хәҡиҡәт килде. Тура юл менән барғандар — үҙҙәре өсөн тура юл менән бара, юлдан яҙғандар — үҙенә зыян итә. Мин һеҙҙе көсләп, дингә индереү өсөн килмәгәнмен, һеҙҙең өсөн яуап биреүсе лә, түгелмен», — тип әйт», — ти.\n«Йунүс» (Юныс)сүрәһенең 108-се аятына мәғәнәүи тәржемә һәм шәрехтәр\nБәндәләргә нәсихәт биреп, пәйғәмбәребеҙ үҙе лә аңлата: миңең нәсихәттәрем, изге Ҡөрьән хөкөмдәре, ғибәҙәт йолалары бөтәһе лә хаҡ. Уларҙың хаҡлығы асыҡ дәлилдәр менән аңлатылып тора. Хәҡиҡәт нуры ярҙамында был нәсихәттәр менән кешеләр иң хаҡ юлға етәкселек таба, бәрәкәт ала ала. Хаҡ юлды инҡар иткәндәр, Аллаһ бойорғандарға буйһона белмәгәндәр үҙенең һәләкәтенә ҡарай юл тота. Көсләп тағылған иманда мәғәнә юҡ, ти.\nБашҡортса дини календарь. 2009 йыл\nЭта запись написана автором Назир Сабитов, 24.10.2017 в 00:14, и размещена в категории Дин. Следите за ответами на эту запись с помощью RSS 2.0. Вы можете написать комментарий или разместить обратную ссылку на своем сайте.


Күмертау ҡар әсирлегендә\nҺуңғы көндәрҙә күпләп яуған ҡар ҡалала ҙур ҡатмарлыҡтар тыуҙырған. Социаль селтәрҙәрҙәге фотолар, видеояҙмалар шул хаҡта һөйләй. Уларҙан күренеүенсә, коммуналь хеҙмәттәр юлдарҙы һәм ихаталарҙы таҙартып өлгөрмәй. Ҡайһы бер урамдарҙа хатта, торотуарҙар ҙа күренмәй, улар ҡар аҫтында ҡалған.\n«Яңылыҡтар» хеҙмәте телевизор ҡараусылар менән ватсапп аша бәйләнешен дауам итә. Сираттағы видеояҙманы беҙгә Күмертауҙа йәшәүсе егеттәр ебәргән. Унан күренеүенсә, ҡалала хәл бөтөнләй мөшкөл. Коммуналь хеҙмәттәр ҡар менән алышта еңелеп бара. Айырыуса, йәйәүлеләргә ауырға тура килә.\nҠар әсирлеге тураһында фекер алышыуҙар интернет селтәрендә лә тынмай. «Бәйләнештә» сайтында Күмертау халҡы ҡала властарының тетмәһен тетә, хакимиәт башлығынан мәсьәләне тиҙерәк хәл итеүҙе талап итә. Кешеләр муниципалитетҡа өҙлөкһөҙ шылтыратҡанға, күрәһең, сәркәтиптең дә сабырлығы бөткән.\nӘ бына благовещендар коммуналь хеҙмәттәрҙең килеп етерен көтөп тормаған. Хәйер, «ОКА» автомобиле кеүек «ҡеүәтле» техника булғанда ситтән ярҙам көтөү яҙыҡ. Яһалма мини-трактор һә тигәнсе тыҡрыҡты таҙалап та ҡуя. Бәлки, коммуналь хеҙмәттәргә лә ошондай етеҙ һәм яғыулыҡты әҙ ашаусы техникаға күсергә кәрәктер? «Яңылыҡтар» ватсапына килгән киләһе видеояҙманы «Тиҙ ярҙамға ла ярҙам кәрәк!» тип атарға мөмкин. Бында бер нисә уҙаман Өфө медиктарына тауға менергә ярҙам итә. Ваҡиға Дыуан бульвары урамында теркәлгән.\nЮлдар ғына түгел, ҡыйыҡтар тураһында ла оноторға ярамай. Көндәр бер аҙ йылытыу менән улар етди хәүеф сығанағына әйләнә. Өфөлә мәҫәлән, бер нисә автомобиль өҫтөнә боҙ төшкән. Әле зыян күргән машина хужалары ғәйеплеләрҙе эҙләй, ә ҡала ҡыйыҡтарында эш ҡыҙа.\nСиноптиктар алдағы көндәр ҙә яуым-төшөмгә бай буласаҡ тип фаразлай. Шуға ла коммуналь хеҙмәттәргә көсөргәнешле режимда эшләргә тура киләсәк. Шул уҡ ваҡытта һәр кем торлаҡ хужалығы хеҙмәткәрҙәренә ярҙамға килә ала.Ҡулға көрәк тотоп урамға сығыу талап ителмәй, юл ситендә махсус техникаға ҡамасаулаған автомобилдәрҙе ситкә алып ҡуйыу ҙа етә.


Республикала ярты йыл ваҡыт төҙөкләндереү билдәһе аҫтында\nуҙҙы. Был ваҡыт эсендә Башҡортостандың ҡала һәм ауылдарында\nниндәй үҙгәрештәр булып үтте Бөгөн БР Хөкүмәтендә һүҙ ошо йүнәлештәге эшмәкәрлек тураһында барҙы.\n- Бар ерҙә лә ойошторолған экологик өмәләр Төҙөкләндереү йылы өсөн яҡшы старт булып торҙо, - тип билдәләне ултырышта БР Хөкүмәте Премьер - министры Рафаэль Байдәүләтов. 500 мең тоннаға яҡын сүп - сар сығарылды, 700 мең квадрат метр юлдар\nремонтланды, 350 меңдән ашыу ағас һәм ҡыуаҡтар ултыртылды.. .\nЭш ҡайҙалыр йылдам, ҡайҙалыр һүлпәнерәк бара, әммә республиканың һәр бер ҡалаһы һәм ауылы "үҙен тәртипкә килтерергә бурыслы".\n- Ҡала йәки ауылға ингән урында уҡ бында генераль "йыйыштырыу" булғанмы - юҡмы икәнлеге күҙгә ташлана, - тине БР Хөкүмәте Премьер - министры урынбаҫары, республиканың төҙөлөш, архитектура һәм транспорт министры Хәмит Мәүлейәров . - Өлгө алыр өсөн миҫал итеп Күгәрсен районының Мораҡ ауылын килтерергә була. Ҡоймалар ремонтланған, йорттарҙың\nтышҡы йөҙө яңыртылған, газондар таҙа - барыһы ла еренә еткереп башҡарыла бында.\nШул уҡ ваҡытта республиканың 400 - гә яҡын ауыл урамдарынд а ямғырҙан һуң үтеүе мөмкин түгел.\nРөхсәтһеҙ барлыҡҡа килгән сүп - сар өйөмдәренә ҡағылышлы\nпроблема көнүҙәк булыуҙан туҡтамай. Сарала ҡатнашыусылар тикшереү ваҡытында ҡайҙа тура килә шунда түгелгән сүп - сар өйөмдәре өсөн кемдең яуаплы булыуын аныҡ ҡына белмәүе асыҡланды: милициямы Тәбиғәтте һаҡлау министрлығымы Торлаҡ - коммуналь хужалыҡмы ер комитетымы\n- Японияла кешегә хатта сүп - сарын дөрөҫ төрмәгән өсөн дә\nштраф һалалар: уны тейеш булмаған урынға ташлау тураһында һүҙ ҙә булыуы мөмкин түгел, - ти Мәүлейәров. - Беҙҙә иһә был мәсьәлә нисектер иғтибарһыҙ ҡала, яҡын арала рөхсәтһеҙ сүп - сар өйөмдәре булдырыу өсөн яуаплылыҡҡа тарттырыу буйынса хоҡуҡи база тураһында уйларға кәрәк.\n- Татарстанда был һорауҙы махсус рәүештә булдырылған тәбиғәтте һаҡлау милицияһы хәл итә, - тип билдәләне үҙ\nсиратында БР эске эштәр минситры Рафаил Диваев. Ул Башҡортостан Республикаһының административ хоҡуҡ боҙоуҙар тураһындағы Закондың статьяларын хәтергә төшөрөп үтте. Барлыҡ ҡала һәм райондарҙың милиция бүлектәренә тейешле мәғлүмәт ебәрелде, тип белдерҙе министр. Әммә, практика күрһәтеүенсә, иң ҙур күләме 1000 һум тәшкил иткән штраф формаһындағы яза бер кемде лә ҡурҡытмай.\nБашҡортостандың үҙ ирке менән Рәсәй составына ҡушылыуына 450 йыл тулыуына бәйле төҙөлгән һәм реконструкция үткән объекттар айырыуса ҙур иғтибарға лайыҡ булыуы аңлашыла. Улар\nменән бергә яҡын - тирәлә урынлашҡан күп ҡатлы йорттарҙың\nбалкондарын, беренсе ҡатта урынлашҡан магазиндар, бөҙрәханаларҙың тышҡы йөҙөн дә тәртипкә килтереү тураһында у йларға кәрәк.\nӨфө ҡалаһы ҡала округы хакимиәте башлығы Павел Качкаевтан\nһуң Стәрлетамаҡ һәм Салауат ҡалалары етәкселәре, шулай уҡ\nУчалы, Асҡын, Көйөргәҙе һәм Шишмә районы башлыҡтары\nүҙҙәрендә башҡарылған эш тураһында һөйләне. Юлдарҙы рәтләү,\nурамдарҙы йәшелләндереү һәм йорттарҙы төҙөкләндереү менән б ер рәттән балалар өсөн ҡаласыҡтар һәм спорт майҙандары төҙөү, йылға һәм күл буйҙарын таҙартыу, зыяраттарҙы тәртипкә килтереү хаҡында ла онотмауҙары ҡыуаныслы - исемлекте артабан да дауам итергә була.\nРафаэль Байдәүләтов хакимиәт башлыҡтарын бюджеттан тыш фо ндтар средстволарын да әүҙемерәк файҙаланырға саҡырҙы:\n- Минең уйлауымса, һәр эшҡыуар тыуған ҡалаһы йәки ауылын төҙөкләндереү эшенә үҙ өлөшөн индерә ала, - тип һыҙыҡ өҫтөнә\nалды хөкүмәт башлығы.


Бобылдәр — Башҡорт Википедияһы\nБобылдәр — XVI—XIX быуаттарҙа Рәсәйҙә халыҡтың социаль төркөмө, йәғни ер бүлеме булмау сәбәпле дәүләт йөкләмәләрен түләмәгән кешеләр. Шулай уҡ уларҙы Рәсәйҙә «кутник» тип тә йөрөткәндәр; көнсығыш губерналарҙа социаль һәм һалым хәле буйынса типтәрҙәргә яҡын ҡатлам.\nВасилий Перов. Гитарасы бобыль (1865). Дәүләт Урыҫ музейы\nЯбай һөйләү телендә бобыль — бөлгөнлөккә төшкән, яңғыҙ, үҙ йорто булмаған йәки хужалығы ярлы кеше.\n1 Ҡатлам тарихы\n1.1 Бобылдәр ҡатламы үҙенсәлектәре Башҡортостанда\nXV быуаттың 2-се яртыһында хосуси милекселәрҙең ауыл һәм ҡала бобылдәре барлыҡҡа килә, улар игенселек, һөнәрселек, ваҡ сауҙа менән шөғөлләнәләр йәки ялланып эшләйҙәр. Бобылдәр ер хужаһына һалым (бобыльщина, оброк) түләйҙәр. Тәүге тапҡыр бобылдәр 1500 йылғы Псков яҙмаларында телгә алына. 1631—1632 йылдарҙа бобылдәрҙән йөкләмә түләтә башлайҙар, әммә крәҫтиәндәр менән сағыштырғанда уның күләме ике тапҡырға кәмерәк була. 1679 йылғы подворный обложение буйынса үҙ йорттарында йәшәгән бобылдәр һалым буйынса крәҫтиәндәргә тиңләштерелә. Йән башына һалым индерелгәндән һуң (1718—1724 йылдарҙа) бобылдәр крәҫтиәндәр менән ҡушылалар.\nБобылдәр ҡатламы үҙенсәлектәре БашҡортостандаҮҙгәртергә\nБашҡортостанда XVII быуаттан алып батша һарайы, монастырь, алпауыт һәм ҡаҙна (яһаҡлы) бобылдәре билдәле. 1724 ылдан йән башына һалым индерелгәс, алпауыт, монастырь һәм батша һарайы бобылдәре крәҫтиәндәрҙең шундай уҡ категориялары (алпауыт крәҫтиәндәре, иҡтисади үҙ аллы крәҫтиәндәр, батша һарайы крәҫтиәндәре, яһаҡлы крәҫтиәндәр) менән ҡушыла.\nБашҡорт-мишәр ғәскәре улустарында бобылдәр йән башына һалым индерелгәндән һуң да ҡатлам булараҡ һаҡланып ҡала. Үҙенсәлеге шунда: бер яҡтан, улар башҡа ҡатламдарҙан айырмалы рәүештә (типтәрҙәрҙән) хоҡуҡи документтарһыҙ йәшәй алған («үҙ белдеге менән»), йәғни башҡорттарҙың аҫаба ерҙәрен телдән килешеү буйынса ҡуртымға алған йәки телдән керҙәшлек килешеүе нигеҙендә файҙаланған. Бобылдәр йылына йорт башына 40 йәки 80 тин яһаҡ, шулай уҡ 4 тин мөрйә һалымы (һәр крәҫтиән йортонан, хужалығынан) һәм 5 тин ылау хеҙмәте һалымы (башҡа мәғлүмәттәр буйынса, тотҡон һалымы — тотҡондарҙы һатып алыу өсөн) түләгән, балыҡ ҡыуыу йөкләмәһен үтәгән, төҙөлөш эштәренә йәлеп ителгән. Башҡорт ерҙәрендә үҙҙәренең статусын нығытыу, арта барған һалымдарҙан һәм йөкләмәләрҙән ҡотолоу өсөн, бобылдәр үҙ яһағын төбәктең яһаҡ түләмәгән кешеләренә тапшырырға һәм типтәрҙәр төркөмөнә күсергә тырышҡан.\n1722—23 йылдарҙа Өфө провинцияһында 2239 яһаҡлы бобылдәр йорто иҫәпләнгән.\nБобылдәр ҡатламы башлыса крайҙың фин-уғыр халыҡтары вәкилдәренән торған (мари, мордва, удмурт), араларында башҡорттар, сыуаштар һәм татарҙар ҙа осраған. Татарҙар араһында хеҙмәтле ҡатламға — типтәрҙәр ҡатламына күсеү киң таралған була. Башта улар күләме асыҡ билдәләнмәгән яһаҡ түләгән.\n1747 йылда типтәрҙәрҙең һәм бобылдәрҙең яһаҡтары йән башына һалым менән (80 тин) алыштырыла, бынан һуң документтарҙа «типтәрҙәр һәм бобылдәр» ҡатламы тип телгә алына, был ҡатлам ҡайһы бер үҙгәртеп ҡороуҙар менән 1866 йылға тиклем ғәмәлдә була. 1855 йылда типтәрҙәр һәм бобылдәр Башҡорт-мишәр ғәскәренең хәрби-хеҙмәт ҡатламдарына ҡушылдырыла.\nБашҡорт ғәскәре бөтөрөлгәндән һуң документттарҙа башҡа телгә алынмайҙар.\nРахимов Р.Н. Налоги и повинности сословия тептярей в XVII — первой половине XIX вв. //Башкирский край. Уфа, 1996. Вып.6\nБобыль // Брокгауз һәм Ефрондың энциклопедик һүҙлеге: 86 томда (82 т. һәм 4 өҫтәмә том) — СПб., 1890—1907. (рус.)\nБобылдәр // Башҡорт энциклопедияһы — Өфө: «Башҡорт энциклопедияһы» ғилми-нәшриәт комплексы, 2015—2020. — ISBN 978-5-88185-143-9.\nВикиһүҙлектә «бобыль» мәҡәләһе бар\nhttps://ba.wikipedia.org/w/index.php?title=Бобылдәр&oldid=930197 ҡабул ителгән\nПоследний раз редактировалась 21 ғинуар 2020 в 04:59\nБыл бит һуңғы тапҡыр 04:59 21 ғинуар 2020 үҙгәртелгән.


Рәсәйҙә башҡорт балы менән Тула перәниге тигән яңы бренд барлыҡҡа килеүе ихтимал // Иҡтисад | новости башинформ.рф\n10:00, 19 января 2018 Иҡтисад\n«Сәфәребеҙҙең маҡсаты – бал менән тәьмин итеүселәр, башҡорт балы ҡушылған Тула перәниген һата алған партнерҙар эҙләү. Башҡорт балы кеүек Тула перәниге – гастрономия бренды. Ике брендты берләштереп, аҙыҡ-түлектең һатып алыу һәләтен көсәйтәбеҙ. Был баҙарға ғөмүмән яңы ризыҡ сығарыу. Гастрономия брендтары ҡушылған, бер бренд икенсеһен көсәйткән бындай сауҙа алымы илебеҙҙә әлегә юҡ, — тип «Башинформ» агентлығына аңлатма бирҙе Тула кондитер фабрикаһының коммерция директоры Ольга Петрова.\nТула өлкәһендә 17 ғинуарҙа башҡорт балы ҡушылған перәниктәр һынау өсөн һатыла башланы. «Бындай яңы ризыҡтың һатып алыусыларға оҡшау-оҡшамаулығын асыҡлауға кире элемтә өсөн ике-өс көн бирелә. Был әйберҙәргә ысынбарлыҡ күҙлегенән ҡарағанда, хәл яҡшы барһа башҡорт балы ҡушып бешерелгән Тула перәниге бер ай эсендә Өфө магазиндары кәштәләренә ятасаҡ. Уны етештереү менән ҡыйынлыҡтар юҡ. Иң мөһиме – тауар һатыу баҙары», — тип өҫтәне Ольга Петрова.\n«Тула перәниге – бөтә ерҙә билдәле супербренд. Бөгөнгө осрашыуыбыҙ – ҙур уртаҡ эшкә, Тула перәниге һәм башҡорт балы кеүек ике брендты танытыуға башланғыс булыр тип ышанам. Әйҙәгеҙ бергәләп эшләйек», — тип мөрәжәғәт итте осрашыуҙа ҡатнашыусыларға Башҡортостандың Эшҡыуарлыҡ һәм туризм буйынса дәүләт комитеты рәйесе урынбаҫары Азамат Ғәлин.\nТеги: Тула перәниге, башҡорт балы


Википедия:Көйләүҙәр белешмәһе — Башҡорт Википедияһы\nШәхси көйләүҙәр[вики-тексты үҙгәртергә]\nТеркәлгән ҡатнашыусы шәхси биттәр менән бергә Википедияны үҙе теләгәнсә көйләү мөмкинселегенә эйә була. Уларҙы «Көйләүҙәр» битендә эшләргә була, бының өсөн иң өҫкө юлдағы «көйләүҙәрем» яҙыуына сиртеү етә.\nБыл яҙыуҙың урыны Википедияның интерфейсына бәйле булып үҙгәреп тора. Биттең өҫтөндә лә йәки биттең өҫкө уң яғында, асылған менюла ла булырға мөмкин. Әгәр «Көйләүҙәр» яҙыуын таба алмай икәнһегеҙ, «Махсус биттәр» бүлеген ҡарағыҙ.\n«Көйләүҙәр» битендә һеҙ үҙгәртә алған бүлектәрҙең исемдәре күренә. Үҙгәрергә теләгән бүлектең исеменә баҫығыҙ. Ул бүлектең көйләү тәҙрәһе асыласаҡ.\n«Имза өсөн (ҡушма) исемегеҙ» юлына яҙған исемегеҙ, һеҙ өс йәки дүрт тильда (~~~~); ҡуйған ваҡытта күренәсәк;\nКеретелгән электрон почта адресығыҙ википедияла күрһәтелмәй, ләкин уны үҙегеҙҙең шәхси битегеҙгә ҡуйһағыҙ спамға дусар ҡалыуығыҙ мөмкин;\n«Башҡа ҡатнашыусыларға һиңә электрон хат яҙыуҙарына рөхсәт бир» һайланмаһын билдәләмәһәгеҙ башҡа ҡатнашыусылар википедия аралашсылығы менән һеҙгә электрон хат яҙа алмаясаҡтар.\n«Тышҡы күренеш» бүлегендә үрнәктәрҙе ҡарай алаһығыҙ; бер үрнәк оҡшаһа, һайлап «Һаҡларға» төймәһенә баҫығыҙ. Тик ғәҙәттәге «Моно-книга» үрнәгенән башҡаларында ҡайһы бер башҡорт хәрефтәре күренмәй.\n«Формулаларҙың күренеше» бүлегендә математик формулаларҙың ниндәй синтаксис менән яҙыласағын һайлай алаһығыҙ. Әгәр вики-тамғалауҙы ҡулланырға һәм мәҡәләләрҙә формулаларҙың дөрөҫ күренеүен теләһәгеҙ, «ТеХ билгеләүендә ҡалһын» һайланмаһын билдәләмәгеҙ.\nюл һәм бағана параметрҙары мәҡәлә мөхәррирләү тәҙрәһенең дәүмәлдәрен билдәләйҙәр. «Юл һаны» мөхәррирләү тәҙрәһендә нисә юлдың күренәсәген, йәғни бейеклеген, «Бағаналар һаны» иһә бер юлда нисә хәрефтең күренәсәген, йәғни киңлеген билдәләй. Әгәр мөхәррирләү тәҙрәһенең монитор экранын тултырып асылыуын теләһәгеҙ «Төҙәтеү майҙанын браузер тәҙрәһе киңлегенә килтер» һайланмаһын асығыҙ. Үҙегеҙгә оҡшағанын төрлөсә үҙгәртеп һайлай алаһығыҙ.\nКөйләүҙәр битендәге «Белгертелмәһә, төҙәтеүҙәрҙе әҙ әһәмиәтле тип билдәлә» һайланмаһы асыҡ булған ваҡытта, яңы мәҡәлә яҙһағыҙ йәки булған мәҡәләне етди рәүештә төҙәтһегеҙ, мөхәррирләү тәҙрәһе аҫтындағы «Әҙ әһәмиәтле үҙгәреш» һайланмаһын ябырға онотмағыҙ. Шулай уҡ был һайланма ғәҙәттә ябыҡ булған ваҡытта, булған бер мәҡәләгә әҙ генә төҙәтеүҙәр керетһәгеҙ, мәҡәләне һаҡлар алдынан был һайланмәны билдәләргә онотмағыҙ.\n«Көн һәм ваҡыт»:\nҒәҙәттә, һеҙҙең имзағыҙҙың аҙағына гринвич ваҡыты (UTC) ҡуйыла. Әгәр имзағыҙҙың эргәһендә урындағы ваҡыттың күрһәтелеүен теләһәгеҙ, гринвич ваҡыты (UTC) менән урындағы ваҡыттың айырмаһын керетегеҙ йәки, браузерығыҙ урындағы ваҡытҡа көйләнгән булһа, «Браузерҙан ал» төймәһенә баҫығыҙ. Был биттә шулай уҡ, Википедиялағы имзағыҙҙың аҙағына ҡуйыласаҡ дата форматын да һайлай алаһығыҙ.\nВикипедияның ҡайһы бер мәҡәләләре ике-өс һөйләмдән ғибәрәт. Бындай мәҡәләләрҙе «күҙәтеү исемлегендә» башҡа төҫ менән айырып күрһәтеү өсөн «Өлгө итеп синыфландырыу өсөн иң аҫҡы сик» һайланмаһы бар. Ул юлға керетелгән һан, мәҡәләнең «тулы мәғлүмәтле» булып булмауын билдәләй (нисә билдәгә тиклем мәҡәләләр тулы мәғлүмәтле булып һаналмаясаҡтар) һәм ул мәҡәлә тейешле төҫ менән билдәләнә. Был һанды тикшереп ҡарап һайлап алығыҙ.\n«Эстәлекте күрһәт (өстән күп башлығы булған биттәр өсөн)» һайланмаһы, оҙон мәҡәләнең бөтә башлыҡтарын күрергә ярҙам итә һәм улар буйынса кәрәкле эс бүлеккә күсергә була.\nҮҙгәртеүҙәр керетелгәндән һуң «Һаҡларға» төймәһенә баҫырға онотмағыҙ.\nБашҡа бүлектәрҙең көйләүҙәрен, уларҙың яҙыуҙары буйынса аңларға була.\nhttps://ba.wikipedia.org/w/index.php?title=Википедия:Көйләүҙәр_белешмәһе&oldid=1096099 ҡабул ителгән


Һиндостан танышты онлайн - Тәм видео, чат, статусы, Камара. Скачать APK өсөн Android - онлайн танышыу\nҺиндостан танышты онлайн — Тәм видео, чат, статусы, Камара. Скачать APK өсөн Android — онлайн танышыу\nВидео ҡушымталар менән беҙҙең каналы аша һиндостанға скачать бушлай аласыз менән уртаклашырга платформа. Һиндостан һиндостан яратҡан танышты ҡуллана аласыз, Интернет-инглиз, хинди, тальк, телугу, каннада, гуджарать, панджаб, маратхи, Бенгал. Скачать Яратҡан Һиндостан-Танышты Онлайн һиндостан менән фильтрҙар ярҙамында ғәжәйеп видео, наклейка эффекты, улар һезгә ярҙам итә. Слоу видео-МО төҙөү, Акицонерҙар төшөрә, портрет менән тәбиғи яҡтылыҡ, яҡтылыҡ студия, силуэт, яҡтылыҡ, моң донъя сәхнәһе булдырыла. Посында һеҙгә ижади менән фильтр өҫтәне. Мөхәррирләү өҫтәп видео, фото стикер яратҡан ҡушымта trend фильтр һиндостан өҫтәү өсөн, һеҙҙең өсөн видео фото әйләнә.\nХэштега идеаль файҙаланыу өсөн, белмәйбеҙ, тип шунда уҡ үҙ теләктәрен еткерҙе. Контент кәрәк, улар яҡшы ғына түгел, ә был шулай уҡ иң яҡшы йыл контент менән ала. Стендап уртаҡлашты ҡыҙыҡ-Комедия-бик ҙур аудитория менән эшләргә фоторәсемдәр һеҙҙең һиндостан араһында видео, дөрестен viral теләктәр, ҡотлауҙар. Һеҙ яратҡан комедияларының береһе мода скачать видео социаль селтәре төрлө фотоһүрәттәре һаҡлана. Һеҙ яратҡан уйын-көлкө көлкө көлә килер һеҙҙең тормош һиндостан донъяла крайы. ҡушымта хах твл табырға мөмкин. Сөнки күп юмор менән, ҡыҙыҡлы шаяртыу. Тормош, онотмағыҙ, ғөмүмән, игенсе көнө. Билл вакх, Санта-Банат, gaff, адвокаттар, студент-уҡытыусы, ире-ҡатынына, атаһы-улына, кейәүгә шаяртып, мәрәкәләп әйтем Joker ашыу ҙур-һа-һа Телевизор бар. Бөтә был дин буйынса бөтә донъя берләшмәһе, уларҙы таба төрлөлөгө бай фото, видео. Һеҙ Aart, Bahman, плат, Ardas, доға, Намаҙ, мантра-доға, Slomkas, дини мәғлүмәт программаһы, Stottre, һәр яңы көн бөтә кулланыусылар Ала ихтирам Һиндостан биреү, фотолар, видео, хикәйә, аллаһ һеҙҙең яратҡан ала. Ихтирамын яулаған яңы фотоһүрәттәрен, видео, һин улар менән бәйле фестивале, төрлө практиканы һиндостанда ритуаль өлөшөн. Алыу, һиндостан менән бәйләнеште дауам итер өсөн башҡа. Хоҙай һеҙҙең ғаилә ниндәй дуҫтар таба обой менән уртаҡлашты ул. Скачать фотоһүрәттәр һәм видео ҡушымталар менән һиндостан араһында үҙенең һөйөклө дуҫы яратҡан ғаиләләр менән социаль медиа-ҡушымта, уртаҡлашты. Бының теле булһа, ул беҙгә тәҡдим, һинд, инглиз, панджаб, гуджарать, маратхи, каннада, тамил, бенгал йәки телугу-һеҙ лайыҡ, яҡшы булып күренеү өсөн, төрлө телдә, һеҙ телисез. Был һеҙҙең өсөн яҡшы кәңәштәр биреү каналы, сәләмәт тормош рәүеше, һаулыҡ өсөн яҡшы кәңәштәр һеҙгә тәҡдим итәбеҙ. Аюрведический шулай булғас, ябай ҡарар йәки йорт гомеопатия. Сәс тәрбиәләп буламы тиклем ашҡаҙан, туранан-тура һеҙ аласаһы һеҙҙең телефон Neske Dada мА Керр. Скачать Desa советы Һиндостан менән бер-береһен яратҡан. Телефон буйынса алырға иң яҡшы һәм иң изге кәңәштәр ябай. Desa һеҙҙең тән тиреһе проблемаларын хәл итеү өсөн, ул йортто хәл ителгән ҡарар. Иң яҡшы музыкаль ала бейетә-видео өсөн һүрәттәр бьется генә беҙҙең каналда.\nКәйеф өсөн кисәһенә йыйҙы\nЯбай Бьется һин яратҡан музыка каналы видео өҫтәмә һайлау ала. переключатель оло Һиндостан, инглиз, Пенджабский, маратхи, Тальк, телугу, каннада, гуджарать, Бенгал. Һеҙ Яратҡан фильмы-видео һеҙҙең өсөн генә бейей һеҙҙең яратҡан музыка star фотоһүрәттәр коллекцияһын һаҡлау. Видео ҡушымталар менән беҙҙең һиндостандың түләүһеҙ һәм һүрәт мөмкин менән уртаклашырга һеҙгә иң яҡшы ярҙам платформалар артыҡ канал. Һиндостан һиндостан яратҡан танышты ҡуллана аласыз, Интернет-инглиз теленән өҫтәмә, һин, Тальк, телугу, каннада, гуджарать, авторы, маратхи, Бенгал. Һиндостан һиндостан менән танышырға мөмкин. яратҡан һәм фильтр ярҙамында ойошторолған аҫҡа скачать интернет булдырыу, иҫ киткес эффект наклейка һәм видео, улар һеҙҙең ярҙам менән сәхнәгә Slow видео-Mo, акицонерҙар төшөрә, портрет менән тәбиғи яҡтылыҡ, яҡтылыҡ студия, силуэт, яҡтылыҡ, моң һәм стадияһында-яҡтылыҡ. Фильтрҙар менән ижад үҙ өлөшөн өҫтәне. Шаблон видео фото һәм мода яратҡан ҡушымталарын һәм һиндостан фильтр ярлыҡ өҫтәү өсөн, һеҙҙең өсөн видео фото курстар һаҡлана. Һәм шунда уҡ ҡулланыла хэштега камил беләм, һинең кеүек Views Likes үҫә. Приедет ғына түгел яҡшы йөкмәткеле, әммә йыл эсендә был иң яҡшы һәм иң ала. Стендап уртаҡлашты ҡыҙыҡ-Комедия-фотолары һәм видео, дөрестен һәм уларҙың эшләргә теләктәре ҙур теләк менән аудитория һәм һиндостан. Скачать бүленгән һәм һеҙ яратҡан комедияларының Һаҡлау-видео фото һәм төрлө социаль селтәрҙә тенденцияларҙың береһе. Һәр яңы көн ихтирам алыу фотоһүрәттәрен, видео, аллаһы тәғәлә үҙе яратҡан һәм тарихы тураһында мәғлүмәт. Яңы молебенды ала фото, видео һин Байрамдары, ритуал һәм практикам төрлө һиндостандың бер өлөшө булған. Һиндостан менән алмаштырыу дауам итеү булһын һинең башҡа. Һәр ғаилә һәм дуҫтар менән бүлешергә ул аллы табыу һәм обо. Скачать фотоһүрәттәр һәм видео ҡушымталар менән уртаклашырга дустар һәм ғаилә үҙе яратҡан һәм уның менән һиндостан араһында яратҡан, Социаль медиа-ҡушымта.\nБының теле булмаһа, ул\nбеҙҙең тәҡдим — һинди, инглиз, панджаб, гуджарать, маратхи, каннада, тамил, бенгал йәки телугу — атҡаҙанған һеҙҙең өсөн, һәм һәйбәт күренә һәр телдең үҙе өсөн тоялыр, моғайын. Был канал аша сәләмәт йәшәү рәүешен иң яҡшы һеҙ бирергә өсөн һезгә һәм һеҙҙең ғаиләлә һаулыҡ өсөн яҡшы кәңәштәр советы. Аюрведический шулай булғас, ябай ҡарар йәки йорт гомеопатия. Сәс тәрбиәләү өсөн ашҡаҙан һәм тире ауырыуҙары булған, һеҙҙең телефон ма ке папа neske һеҙҙең туранан-тура һеҙҙең килтерә. Скачать һәм уртаклашырга хәҙер Desa-иң яратҡан ҡушымта советы Һиндостан менән дуҫ. Иң яҡшы советы ҡыҙыҡлы телефон һеҙ аласаһы яҡшы хисе. Desa-йорт проблемаларын хәл итергә ҡарар һәм тән тиреһе өсөн һеҙҙең менән. Иң яҡшы һүрәттәр бьется генә беҙҙең каналда видео музыка бейеп ала. Настроить кәйеф кисәһе була. Яратҡан музыка һәм видео күсеп ябай Бьется өҫтәмә һайлау һеҙ аласаһы оло Һиндостан Шанель был һинди, инглиз, Пенджабский, маратхи, Тальк, телугу, каннада, гуджарать, Бенгал. Һинең яратҡан фильмдарға музыка һәм бейергә яратҡан. видеотаҫма һине фотоһүрәттәр коллекцияһын star, ул һинең өсөн генә һаҡланған. Был канал беҙҙең менән бергә өҫтәмә күп һөйләй, коронацияһында церемониймейстер канал булараҡ, Hungre ТВ, габбро, отчет ҡала, панджаб Way, ТВ Һаны, милләте, ҡайҙа каналы, Discover People, кинозвезда, the police and Space Creative, туҡмап, Фен Channel Gold яҡшы күренә. Түгел стесняйтесь өсөн, бөтә ябай аша үтә һәм видео фото һәм һатыу менән аралашыу, һатып алыу өсөн бөтә, тип һезгә ошай, һиндостан s базарына беҙҙең үҙ танышты онлайн-каналы. Беҙ куллана файлдар cookie, һеҙ өсөн яҡшы app store тәҡдим итә. Бара веб-сайт, һеҙҙең был куки менән ризалашып, ентекле белеү\n← Һин ҡыҙы ч Скачать ҡыҙы, танышыу өсөн android видео чат версия һуңғы ҡоролошоноң\nтеркәй алмай онлайн видео чат - ҡомло →


Башҡортостан ауылда торлаҡты сафҡа индереү буйынса лидерҙар иҫәбендә // Иҡтисад | новости башинформ.рф\nБашҡортостан ауылда торлаҡты сафҡа индереү буйынса лидерҙар иҫәбендә\n10:53, 31 декабря 2009 Иҡтисад\nРәсәй Ауыл хужалығы министрлығы 2003-2008 йылдарҙа “2012 йылға тиклем ауылдың социаль үҫеше” федераль маҡсатлы программаһын тормошҡа ашырыуға йомғаҡ яһаны. Билдәле булыуынса, программаның өҫтөнлөклө йүнәлештәре булып торлаҡ төҙөлөшө, ауылдарға газ үткәреү һәм һыу менән тәьмин итеү ҡала. Башҡортостанда был осорҙа ауылдарҙа бөтәһе 1602,5 мең квадрат метр торлаҡ сафҡа индерелде.\nБР Ауыл хужалығы министрлығы матбуғат хеҙмәте мәғлүмәттәренә ярашлы, Башҡортостан “2012 йылға тиклем ауылдың социаль үҫеше” федераль маҡсатлы программаһы сиктәрендә ауылда йәшәүсе 1000 кешегә иҫәптә торлаҡ тапшырыу буйынса Рәсәйҙә өсөнсө урынды биләй. Был күрһәткес буйынса Сыуашстан Республикаһы алда бара.\nТеги: ауыл хужалығы, торлаҡ


Ауылдаштарымдың ҡаһарманлығы » Башҡортостан гәзите | Газета Башкортостан на башкирском языке\nБашҡортостан гәзите » Йәмғиәт » Ауылдаштарымдың ҡаһарманлығы\nИлебеҙҙе һаҡлаған, кешелек донъяһын фашизмдан ҡотҡарған кешеләргә рәхмәтебеҙ сикһеҙ булырға тейеш. Ир-ат менән бер рәттән ҡатын-ҡыҙ ҙа Бөйөк Ватан һуғышында ҙур батырлыҡ күрһәтте. Шулар рәтендә Инйәр ауылынан Таисия Голубева ла бар.\nИнйәрҙә тыуып үҫкән ҡыҙ 1942 йылда Белорет районы военкоматы тарафынан хеҙмәткә саҡырылып, элемтәсе һөнәрен үҙләштерә. Яуҙың аҙағына тиклем ҡатнашып, ефрейтор Таисия Михайловна тыуған яғына орден-миҙалдар тағып ҡайтып төшә. Тыныс тормошта ла һынатмай ул, һәр саҡ алдынғылар рәтендә була. Оҙаҡ йылдар Инйәр урман хужалығында эшләп хаҡлы ялға сыға. Ҡыҙғанысҡа ҡаршы, бер ниндәй уңайлыҡтары булмаған иҫке йортта көн күрергә мәжбүр була.\nАнна Бушмакина ла Инйәрҙә тыуа һәм уҡый. 1943 йылда хеҙмәткә алынып, госпиталдә санитарка булып хеҙмәт итә. Рядовой Анна Ивановна 1945 йылда Инйәргә әйләнеп ҡайта. Хәҙер улар беҙҙең арала юҡ инде.\nТыл батыры Хөснийыһан Янышева 1923 йылда Йәрмәкәй районында тыуа. Репрессияға эләгеп, Урта Төлмәйгә килеп эләгә. Белорет ҡалаһына йөрөп уҡый. Педагог һөнәрен алып, Инйәр урта мәктәбе ятағында тәрбиәсе булып хаҡлы ялға сыҡҡансы эшләй. 2016 йылда баҡыйлыҡҡа күсә. Репрессия ҡорбандарына беренсе сиратта фатир бирелергә тейеш булһа ла, Х.Ғ. Янышева иҫке һәм һалҡын йортта ғүмерен үткәрҙе.\nҺуғыш яланында һәм тылда батырлыҡ күрһәткәндәр хәҙер бармаҡ менән генә һанарлыҡ. Улар тураһында хәстәрлек күреү һәр кемдең изге бурысына әүерелергә тейеш. Нисек кенә булмаһын, бөтә халҡыбыҙ — һуғыш яланындағылар, тылдағы ҡатын-ҡыҙ, ҡарт-ҡоро, бала-саға ил өсөн барыһын да эшләне, Ватан именлеге өсөн үҙҙәрен йәлләмәне. Был бар халыҡтың еңеүе булды.\nТыл батырҙары Сәрбиямал Сәлимова, Тәнзилә Ғүмәрова, Менәүәрә Миһранова, Сабира Хәсәнова, Хәбирә Фәтҡуллина, Шәрифә Көлсөбаева, Хәбибъямал Асҡарова һәм башҡа бик күптәр Инйәр урмандарында Белорет металлургия комбинаты өсөн ағас күмере әҙерләне.\nБелорет районынан һәм ҡалаһынан Евгений Губинға, Иван Оглоблинға, Иван Суховҡа, Владимир Артамоновҡа, Александр Серебрянниковҡа, Павел Кудимовҡа, Зөбәй Үтәғоловҡа, Степан Полуэктовҡа, Шаһи Ямалетдиновҡа, Федор Беловҡа, Алексей Ташкевичҡа, Степан Пугаевҡа, Павел Алексеевҡа Советтар Союзы Геройы исеме бирелде. Илебеҙҙе һаҡлаған, кешелек донъяһын фашизмдан ҡотҡарған кешеләргә ҙур рәхмәт!\nВатанды һаҡларға ауылыбыҙҙан иллегә яҡын ир-егет фронтҡа оҙатылды. Уларҙың яртыһы һуғыш яланында ятып ҡалды, ҡайтҡандарының да күбеһе яралы ине. Ғәббәс Әбүбәкиров тыуған еренә аяҡ баҫыу менән баҡый донъяға китте. Нәҙерғәле Байрамғоловтың бер аяғы операциянан һуң ҡыҫҡа булып ҡалды. Ул урман хужалығына эшкә сыҡты. Урман ҡырҡты, ат менән утын ташыны. Хаҡлы ялға сыҡҡансы шунда эшләне. Зыятхан Абдрахманов, Әйүп Ғәббәсов, Мосауир Ғүмәров, Ишбирҙе һәм Ишбулды Хафизовтар, Исмәғил Кәримов, Мөсәлләм Хәсәнов, Абдрахман Әбүбәкиров, Ғилфан Ғилманов һәм башҡалар һуғыш яланында ятып ҡалды.\nТылдағы ҡатын-ҡыҙҙың төп эше 1,25 метр оҙонлоғондағы йәш, һыу, ауыр утындарҙы 68 һәм 90 кубометр мейестәргә тултырырға кәрәк була. Бер эш көнөндә бының менән дүрт кеше шөғөлләнә. Мейестәр тулмаһа, план үтәлмәһә, аҙыҡ билдәләнгән норманан кәм бирелә. Был ваҡытта инде, билдәле, үҙең дә, балаларың да ас ҡала. Беҙҙекеләр Түбәнге Төлмәйҙә эшләй. Төрлө ауылдарҙан Белорет заводы өсөн бөтәһе 206 мейес күмер әҙерләп оҙаталар.\nҺуғыштан һуң да маныштылар һынатманы, ағас әҙерләүҙә, ташыуҙа алдынғылыҡты бирмәне. Рәжәп Мирасовтың бригадаһы айҙан-айға план нормаһын 130 — 150 процентҡа үтәне. Бындай күрһәткес урында ғына түгел, ә бөтә “Башлес”та беренсе булды. Шуның өсөн бригадир Р.Б. Мирасов күп тапҡыр орден-миҙалдар, ордендар, ҡиммәтле бүләктәр менән бүләкләнде.\nЮғарыла телгә алынған ауылдаштарҙан әле Ғәзиз Шаһыбал улы Байрамғәлин генә иҫән, ә башҡалар яҡты донъянан китеп бөттө. Беҙ уларҙың береһен дә онотмайбыҙ. Йәндәре йәннәттә булһын.